RTS\t02.04.2019 19:38\n„Gugl plus“ pokrenut je kao konkurencija „Fejsbuku“ i „Tviteru“ i predstavljala je četvrti pokušaj „Gugla“ da napravi društvenu mrežu, ali platforma nije uspela da pridobije korisnike.\nU početku je mreža bila namenjena određenim korisnicima, da bi tokom godine bila dostupna svim korisnicima.\n„Gugl plus“ je imao karakteristike tipične za društvene mreže, sa mogućnošću objavljivanja fotografija i ažuriranja statusa.\n„Gugl “je ranije saopštio da su milioni ljudi otvorili naloge nekoliko nedelja od pokretanja.\n„Gugl plus“ je od prvog dana predodređen na propast“, rekao je Met Navara, konsultant za društvene mreže.\n„Problemi sa nezgrapnim i promenljivim korisničkim interfejsom, koji je kaskao u odnosu na gigante poput „Fejsbuka“, nepovezano korisničko iskustvo i glasine o unutrašnjim neslaganjima oko toga kako će se koristiti Gugl+, sve je to uticalo na platformu“,istakao je Navara.\n„Gugl plus“je primenjivao stroga pravila o pravom imenu i nije dozvoljavao upotrebu pseudonima, često nedozvoljavajući pristup ni drugim uslugama poput „Džimejla“.\nBrisao je i profile brendova i kompanija.\nKompanija je kasnije saopštila da je to bila greška i odlučila je da firmama ipak omogući „Gugl plus“ profile.\nSa željom da poveća broj korisnika, Gugl je mrežu „integrisao“ u druge servise „Džimejl“ i „Jutjub“.\nNakon spajanja, svako ko je želeo da komentariše objave na „Jutjubu“, morao je da ima nalog na „Gugl plus-u“.\nOvaj potez naišao je na bes uspešnih Jutjubera, koji su smatrali da se njihov uspeh koristi u borbi za opstanak mreže.\nIzgledalo je kao da je mreža živa, pošto su komentari sa Jutjuba i ocene aplikacija na Gugl plej storu automatski postavljani na nju.\n„Gledam profile ljudi koje sam pozvao da naprave naloge i vidim da je njihovo prisustvo u rasponu od oskudnog do nepostojećeg“, napisao je dopisnik Bi-Bi-Si-ja, Rori Kelen-Džouns 2011. godine.\nVeliko je pitanje da li će 750 miliona ljudi koji trenutno koriste Fejsbuk i 100 miliona koji imaju naloge na Tviteru, odlučiti da se preseli - ili da im je potrebna još jedna društvena mreža u životu.\nU aprilu 2014, osnivač „Gugl plusa“(Google+), Vik Gundotra napustio je kompaniju i promene su se dogodile brzo.\nNaredni pokušaj privlačenja korisnika bio je 2015. godine, ali je i on bio bezuspešan, jer su otkrivena dva slučaja povrede zaštite podataka, što je bilo ključno za odluku o gašenju platforme.\n„Gugl“ je 2018. godne priznao da su zbog grešaka u softveru privatni podaci 52 miliona korisnika bili dostupni drugim organizacijama.


RTS :: Tiodorović: Nema smanjenja broja obolelih ako pogledamo šta se dešava po kafićima i splavovima\nKoronavirus u Srbiji Tiodorović: Nema smanjenja broja obolelih ako pogledamo šta se dešava po kafićima i splavovima\nsreda, 09. sep 2020, 17:58 -> 07:08\nEpidemiolog Branislav Tiodorović kaže za RTS da u narednom periodu ne možemo očekivati značajno manji broj novozaraženih koronavirusom, pogotovo ako pogledamo šta se dešava na splavovima, u restoranima ili kafićima.\n"To će potrajati. Ne možemo očekivati u narednom periodu da će biti velikog smanjenja, pogotovo ako pogledamo šta se dešava na splavovima, šta se dešava u restoranima i kafićima uveče", objašnjava doktor Tiodorović.\n"Ove situacije nam samo govore da više moramo da poklonimo pažnje njima, da ih više edukujemo", naglašava Tiodorović.\n"Nema velikog izbora. Još nema specifične vakcine, a ni leka. Imamo na raspolaganju samo tri mere koje stalno pominjemo – maska, fizička distanca i dezinfekcija", navodi doktor Tiodorović.\n"Osnovne škole trenutno najbezbednije mesto"\n"Moram da pohvalim roditelje. Dešava se da pravovremeno reaguju. Tri situacije koje imamo sada u Nišu jasno govore da su se roditelji opredelili da ne šalju decu u školu dok god neko u domaćinstvu ima tegobe. To je odlično", naglašava Tiodorović.\n"U smislu edukacije i ubeđivanja, naša ciljna grupa su mladi – srednjoškolci i studenti", kaže doktor Branislav Tiodorović.


Nermin Nikšić: Treba tražiti rješenje, a ne krivca - Visokoin.com\nNermin Nikšić: Treba tražiti rješenje, a ne krivca\nFederalni premijer i generalni sekretar SDP-a Nermin Nikšić izjavio je da treba tražiti rješenje za formiranje novog saziva Vijeća ministara, a ne krivca zašto do toga još nije došlo. Ističući da sutra neće biti nikakvog zvaničnog sastanka lidera šest stranaka iz BiH, Nikšić je u izjavi novinarima u Banjoj Luci kazao kako neformiranje državne izvršne vlasti utiče i na FBiH, kao i na sve druge nivoe vlasti.\nUkazao je da od formiranja Vijeća ministara BiH zavise razgovori sa međunarodnim finansijskim organizacijama, MMF-om, koji su blokirani, a nema ni konkretnijih pomaka kada je riječ o Evropskoj i Svjetskoj banci za obnovu i razvoj.\nNaglasio je i kako u narodu ima dosta razočarenja i da ne treba organizovati nikakve sastanke bez unaprijed pripremljenih dogovora koji bi doveli do rješenja.\nNikšić se slaže i s stavovima da bilo koji pomak koji će ići u pravcu da se postigne dogovor o promjeni Ustava BiH otvara vrata da se u budućnosti o tome više razgovara te da se ide u neke druge ustavne promjene, jer je očigledno da trenutno ustavno uređenje predstavlja veliki problem za funkcionisanje institucija države BiH.


ODRŽAN SASTANAK SA PREDSTAVNIKOM MEĐUNARODNE ORGANIZACIJE RADA POVODOM NOVOG ZAKONA O PROFESIONALNOJ REHABILITACIJI I ZAPOŠLJAVANJU OSOBA SA INVALIDITETOM\nU petak, 31. jula 2009. godine, u Privrednoj komori Beograda, održan je sastanak sa gospodinom Jovanom Protićem, nacionalnim koordinatorom Međunarodne organizacije rada, povodom novog Zakona o profesionalnoj rehabilitaciji i zapošljavanju osoba sa invaliditetom. Pomenuti Zakon tiče se obaveza zapošljavanja osoba sa invaliditetom od strane svih poslodavaca koji u radnom odnosu imaju od 20 do 49 zaposlenih, da zasnuju radni odnos na odgovarajućim poslovima sa jednom osobom sa invaliditetom, a poslodavac koji zapošljava više od 50 zaposlenih obavezan je da zaposli dve osobe sa invaliditetom i na svakih narednih započetih 50 zaposlenih po jednu osobu sa invaliditetom.\nU Srbiji prema procenama Svetske zdravstvene organizacije živi blizu 700.000 osoba sa invaliditetom, od kojih je samo 24.000 prijavljeno Nacionalnoj službi za zapošljavanje kao nezaposleno, iako se zna da je taj broj realno znatno veći. Kvalifikaicona struktura lica sa invaliditetom je prilično loša i postoje brojne predrasude o nemogućnosti njihovog zapošljavanja, kao i velike bojazni o ceni prilagođavanja radnih mesta tim osobama, tako da je stopa zapošljavanja osoba sa invaliditetom veoma niska.\nS obzirom da veliki broj privrednika nije upoznat sa gore pomenutim Zakonom, kao i da ne postoji dovoljno razvijen nivo svesti o korporativnoj socijalnoj odgovornosti i zapošljavanju osoba sa invaliditetom, Privredna komora Beograda ima nameru da u narednom periodu za privrednike, koji su registrovani na teritoriji grada Beograda organizuje niz seminara, obuka, radionica i treninga edukativnog i informativnog karaktera, na temu zapošljavanja lica sa invaliditetom i pomogne poslodavcima odnosno privrednim društvima da formiraju radna mesta za pomenuta lica i stvore pogodne uslove za rad.\nProjekat na temu: ''Podsticaji za zapošljavanje osoba sa invaliditetom na tržištu rada'', koji će Komora Beograda organizovati podovom novog Zakona, trajaće 6 meseci, sa ciljem da privrednici prevaziću prepreke i teškoće sa kojima se suočavaju i pronađu rešenja za formiranje novih radnih mesta i prilagođavanje uslova rada licima sa invaliditetom.


ZA OKO 100.000 GRAĐANA 40 ODSTO JEFTINIJA ELEKTRIČNA ENERGIJA U NAREDNA TRI MJESECA - MontEnergija\nHome Električna energija\tZA OKO 100.000 GRAĐANA 40 ODSTO JEFTINIJA ELEKTRIČNA ENERGIJA U NAREDNA TRI MJESECA\nElektroprivreda Crne Gore (EPCG) će, postupajući po odluci Vlade, u naredna tri mjeseca obračunavati 40 odsto popusta na račun za utrošenu električnu energiju penzionerima koji imaju mjesečna primanja ispod 222 eura i nezaposlenima sa evidencije Zavoda za zapošljavanje. Elektroprivreda će ove popuste obračunati na osnovu spiskova koje će dobiti od Fonda PIO i Zavoda za zapošljavanje, jer u svojoj bazi podataka nema evidenciju o statusu svojih kupaca, saopšteno je iz EPCG.\nNavode da će o preciznom broju subvencionisanih računa za električnu energiju obavijestiti javnost nakon što Fond PIO i ZZZCG dostave tačan broj lica sa evidencija na koja se odnose mjere Vlade Crne Gore za II kvartal.\n“Imajući u vidu javno dostupne podatke, mislim da se okvirno može govoriti o preko 100.000 građana koji će biti obuhvaćeni kada se uzmu u obzir i članovi domaćinstava. Naravno, uslov ostvarivanja subvencije je da su penzioneri koji imaju primanja ispod 222 eura i nezaposleni sa evidencije ZZZCG vlasnici brojila. Kada naše službe obrade dobijene podatke, imaćemo tačan broj domaćinstava koji će biti korisnici ovih prava u naredna tri mjeseca’’, istakao je, izvršni direktor EPCG, Nikola Rovčanin.\nDodao je da će, kao Izvršni direktor EPCG, postupajući po odluci Vlade Crne Gore, a nakon što se obrade dobijeni podaci, pripremiti predlog odluka za realizaciju u skladu sa Statutom kompanije.’\nEPCG ovim mjerama koje realizuje u saradnji sa Ministarstvom finansija u Vladi Crne Gore pokazuje odgovornost i pruža ruku građanima da zajedno podijele teret krize.\nEPCG pored činjenice što je predvodnik privrednog razvoja, pokazuje i da je snažan oslonac građana i države u kriznim vremenima, navodi se na kraju saopštenja.


Iraq: Traže se inspektori inspektora, 19/8/02. - 2002-08-19\nOvakav potez Iračani, prema Independentu, pravdaju uvjerenjem da su Evropljani "neutralna strana" u aktuelnom političkom zaoštravanju stavova Washingtona i Baghdada te da, sa izuzetkom britanske vlade, nisu iskazali spremnost da slijede Ameriku u mogućem ratu protiv Saddama.\nPrema istim izvorima, Irak bi tražio da evropska posmatračka misija bude sačinjena od vodećih ličnosti iz različitih religijskih grupa, sindikata i medija. Vjeruje se, uz to, da bi iračka strana insistirala na oduzimanju mogućnosti Amerikancima da na bilo koji način "kroje" sastav posmatračke misije, niti da utiču na njen rad.\nNakon sto je decembra 1998. godine prekinuta misija medjunarodnih inspektora u Iraku, zbog činjenice da im je u nekoliko navrata bio onemogućen slobodan rad, u sjedištu Ujedinjenih naroda se očekuje irački odgovor na zahtjev za bezuslovni nastavak nadgledanja irackih vojnih skladišta i kapaciteta. Niko, medjutim, još ne zna kakvu će medjunarodnu reakciju izazvati ovako uobličen irački odgovor. U Briselu, očekujući službenu potvrdu prijedloga iz Baghdada, podsjećaju da se u zahtjevima medjunarodne zajednice nista nije izmijenilo: traži se neograničen I ničim uslovljen pristup svim lokacijama za koje se vjeruje, ili postoje indicije, da predstavljaju pogone ili skladišta oružja za masovno uništavanje. U briselskoj administraciji je, inače sa olakšanjem dočekan posljednji sporazum Izraela i Palestinaca- "S radošću pozdravljam saglasnost koju su Izraelci i Palestinci postigli u nedjelju", navodi se u službenom saopštenju Visokog predstavnika EU za medjunarodne odnose i sigurnost, Havijera Solane objavljenog u Briselu. Solana podsjeća da je Evropska unija dala veliki doprinos u ostvarivanju kontakata izmedju predstavnika dvije strane: "Ohrabren sam cinjenicom da bi takvi kontakti mogli dovesti do uspješnog okončanja sukoba. Čvrsto vjerujem da ovaj sporazum može biti putokaz za toliko potrebnu promjenu ukupne atmosfere izmedju dviju strana, kao i postojećeg javnog mnijenja na obje strane". U isto vrijeme, svi važniji mediji u Briselu prenijeli su vijest da je palestinski vodja optužen od svog bivšeg finansijskog direktora da je prisvojio "milione dolara medjunarodnih donacija" i da je novac pohranio na privatni račun. Jawad Ghusein (71), bivši šef trezora Palestinske oslobodilačke organizacije (PLO), iznio je svoje dugo čuvane tajne za dva izraelska lista, nakon što je doputovao u London poslije bijega iz kućnog pritvora u Gazi. Tragom ovih izjava, izraelske vojne vlasti tvrde da je Arafat do sada prisvojio oko 1,3 milijarde dolara. Uz ovo, prenose se demanti palestinskih zvaničnih izvora i protu-optužbe, po kojima je Ghusein palestinsku kašu "olaksao" za oko 6 i po miliona dolara.


Status kandidata napredak i šansa za građane Beograda i Srbije - Dan u Beogradu\nNaslovna » BG servis » Status kandidata napredak i šansa za građane Beograda i Srbije\nAgencija za evropske integracije i saradnju sa udruženjima pozdravlja odluku o dodeli statusa kandidata Srbiji za članstvo u Evropskoj uniji (EU), ocenjujući da je reč o velikoj šansi za glavni grad, kao i za celu Srbiju, koja se mora iskoristiti.\n„Ovaj korak približavanja EU, koji građani iščekuju već godinama, hrabri i obavezuje sve aktere koji su odgovorni za proces integracija da ostanu čvrsto na evropskom putu, da ulože dodatne napore i preuzmu odgovornost kako bi se što pre započeo proces pregovara o članstvu. Istina je da smo do ove faze integracija mogli da dođemo daleko ranije. Status kandidata je prilika za afirmaciju nove politike i podstrek za ubrzavanje neophodnih reformi, poštovanje ljudskih i manjinskih prava, izgradnju institucija, što će osigurati brz napredak u pristupanju EU. Osim izuzetne političke važnosti, status kandidata će u budžetskom periodu od 2014. do 2020. godine omogućiti korišćenje dodatnih sredstava iz pretpristupnih fondova, od kojih će grad Beograd imati višestruke koristi. Agencija već godinama radi na jačanju kadrovskih kapaciteta zaposlenih u Gradskoj upravi, kako bismo bili u mogućnosti da ta sredstva efikasno iskoristimo, što predstavlja veliku razvojnu šansu za grad. Radi se i na unapređenju znanja u oblasti primene praktičnih politka EU od značaja za lokalnu samoupravu“, naglašava Danko Runić, direktor Agencije za evropske integracije i saradnju sa udruženjima.\nJedan od prvih koraka za koji će Agencija nastaviti da se zalaže jeste otvaranje Kancelarije grada Beograda u Briselu, čiji je cilj da se direktno lobira za privlačenje stranih direktnih investicija, da se obezbede dodatni fondovi za finansiranje projekata, ali i predstave svi turistički, privredni i kulturni potencijali prestonice. (danubeogradu.rs)\nPrethodni Scena Carina – repertoar za mart 2012.\nSledeći Mart 2012: Mesec frankofonije u Srbiji


SDA o dešavanjima u TK: Pozivamo Kukića, Radončića i Bh. blok da se vrate u okvire Ustava i zakona - Stranka Demokratske Akcije Gradski Odbor Tuzla\nPress SDA Tuzla2020-12-31T18:07:14+01:00\nBy Press SDA Tuzla SDA, Vijesti Komentari isključeni za SDA o dešavanjima u TK: Pozivamo Kukića, Radončića i Bh. blok da se vrate u okvire Ustava i zakona\nNakon današnjih burnih dešavanja u Tuzlanskom kantonu u kojem trenutno djeluju paralelne institucije, oglasili su se i iz Stranke demokratske akcije. Saopštenje prenosimo u cjelosti:\nNiko, pa ni Kukić, Radončić i Bh. blok, nema pravo da, u pokušaju preuzimanja vlasti, krši Ustav i zakonske procedure, te da to radi preko leđa građana i ljudi koji pošteno zarađuju svoje plate. Pozivamo navedene političke subjekte da se vrate u okvire Ustava i zakona, pa ako žele pokušati da preuzmu vlast neka to urade kako zakon nalaže, jer drugačije je nemoguće – saopšteno je iz Stranke demokratske akcije.


Pobednik: lepši, ružniji, botoksiran, restauriran… - podunavlje.info\nBNEOGRAD/SMEDEREVO, 25. januar 2020 – Sve je počelo na društvenim mrežama u utorak, kada su na zvaničnom nalogu na Twitter-u,@pobednikSK, koji je povodom rekonstrukcije i restauracije Spomenika Pobedniku otvorio Zavod za zaštitu spomenika kulture grada Beograda, objavljene dve fotografije, jedna pored druge: glava Pobednika pre skidanja sa postolja i sada, u ateljeu Zorana Kuzmanovića. Pošto su se, sa zakašnjenjem kao i obično, javile da istu temu tretiraju i relativno ozbiljne novine, odnosno njihove Internet stranice, da ni mi ne oćutimo, pogotovo što nam se sve događa takoreći u avliji, na smederevskom Jugovu, gde je Kuzmanovićev atelje.\nNe samo da su ovde svi fudbalski selektori, poslednjih godina više nema nijedne teme o kojoj se neće „stručno“ izjasniti Twitter ili Facebook zajednica. Dovoljno je da jedan započne, odmah se javljaju drugi, da mu dopune ili opovrgnu mišljenje. Nema veze što je u pitanju materija u kojoj su totalni laici, bitno je imati svoje mišljenje i, još bitnije, izneti ga da ga svi vide. Kao da su se svi pentrali na Pobednika dok je još bio na Kelemegdanu, da mu vide facu i zapamte svaku boru i poru, i neće sad neko njih da prevari…\nA mogli su, za početak, da se posluže tim istim Internetom pa da malo proguglaju. Ispostaviće se da je Ivan Meštrović, sistematičan već kakav je bio, uradio ne samo jednu glavu Pobednika već postoje primerci u bronzi i kamenu, koji se čuvaju u njegovom muzeju u Splitu. Na njima se, ko hoće, lepo vide detalji koji mnogo šta mogu da razjasne; da li su mu usne, kako neko napisa, „botoksirane“, odakle mu one dve „kvrge na čelu“, da li je, daleko bilo, zrikav…\nInače, kada je „polemika“ na društvenim mrežama već uzela maha, oglasio se i Zavod za zaštitu spomenika kulture grada Beograda, na pomenutom Pobednikovom Twitter nalogu, objašnjavajući da su „uslovi fotografisanja skulpture u eksterijeru i enterijeru veoma različiti, pa tako nastale fotografije dovode do pogrešnih zaključaka“. Piše još: „Zbog velikog interesovanja i pitanja koja ste nam postavili, obaveštavamo vas da nikakve izmene na skulpturi nisu vršene niti je tako nešto bilo moguće, radovi koji su izvršeni vezani su isključivo za očuvanje spomenika i sprečavanje njegovog nepovratnog uništenja“.\nNo, pasta je već izašla iz tube, na ona prvotna „mišljenja“ nadovezivali su se samo novi i novi… Ovo, što napisaše iz Zavoda, izgleda da niko nije pročitao, baš kao ni da će „skulptura nakon završetka svih radova, a pre vraćanja na postolje, biti izložena kako bi javnost mogla da sagleda sve izvedene intervencije i da uporedi sa stanjem skulpture u kom je bila nakon demontaže“.\nA i oni koji su pročitali, naviknuti, valjda, da nas laže ko stigne i gde stigne, nepoverljivi prema informacijama sa zvaničnog mesta, pa makar to bio i „neki tamo Zavod za zaštitu spomenika“, nisu odustali, a sada im, eto, i ta, ’ajd da kažemo, ozbiljnija glasila daju na publicitetu… Nema mnogo do 15. februara, kada je planirano da se Pobednik vrati na Kalemegdan, ali ovde je svako čudo za tri dana, dotle će, verovatno, i ova „polemika“ biti zaboravljena.


Radio Boom93 :: Srbija :: Stojiljković: Povećanje minimalca na ispod 32.000 dinara je neprihvatljivo\nNaslovna | Info | Srbija | Stojiljković: Povećanje minimalca na ispod 32.000 dinara je neprihvatljivo\n22. 08. 2019. Beograd\nBilo kakvo povećanje minimalne zarade na ispod 32.000 dinara za sindikat Nezavisnost nije prihvatljivo, izjavio je predsednik sindikata Nezavisnost i profesor na FPN-u Zoran Stojiljković. Stojiljković je u Danu uživo rekao da je njihov cilj da to povećanje bude dvocifreno u procentima. Trenutno je takozvani "minimalac" oko 27.000 dinara.\nPregovori predstavnika Vlade, poslodavaca i sindikata počeli su u ponedeljak, a trebalo bi da se nastave sutra. Stojiljković kaže da očekuje da Vlada Srbije "postane partner u pregovorima".\n"Sutra je nastavak rada pregovaračke grupe, očekujemo da Vlada Srbije postane partner u pregovorima i da na osnovi parametara koje imaju svi učesnici u razgovoru izađe sa nekom cifrom", kazao je Stojiljković.\nOn je pojasnio da je, sa stanovišta položaja sindikata, minimalac "neka ekstremna veličina koja definiše onu granicu ispod koje niko ne bi trebalo da radi u zemlji" i da se ona "najčešće vezuje za potrošačku korpu".\n"Sada je minimalac 27.000 i nešto, a minimalna potrošačka korpa je 36.000 dinara...Ali, pazite, minimalna korpa za tročlanu porodicu u kojoj nema troškova letovanja, niti stanovanja, to je, kako je ja zovem - korpa preživljavanja, ishrana sa tri kilograma mesa za tročlanu porodicu mesečno", kazao je Stojiljković.\nOn je izrazio nadu da će u naredne dve godine minimalna cena rada biti usklađena sa minimalnom potrošačkom korpom.\n"Sada je 32.000 dinara najmanje naš cilj, da bismo narednim povećanjem, 2021. praktično stigli ovu potrošačku korpu", kazao je gost N1.\nPovećanje koje nije dvocifreno, za nas nije prihvatljivo, dodao je Stojiljković.\nOn je naglasio da je taj novac "moguće naći" i to uštedama i dobrim vođenjem javnih finansija.\n"Mi smo u ozbiljnom problemu, ali nije u redu da zaposleni plaćaju tu cenu, pogotovo oni bez radnog odnosa. Mislimo da se može naći novac. Svi se slažu da je minimalac od 27.000 nepristojan...Kad biste uvećali javne finansije, efikasnost njihovog korišćenja, kad bi kontrolisali subvencije stranim kompanijama, kašnjenja u izgradnji, taj novac bi realno postojao i na Vladi je da ga obezbedi", naglasio je Stojiljković.\nOn je rekao i da je 14. ili 15. septembra zakonski rok do kada treba da se utvrdi nova cena minimalca.\n"Mislim da je opšte raspoloženje da ta cena mora porasti. Jer je svima nama jasno da nikakvog radnika više ne možete da angažujete ispod 350 evra. Ovaj prostor se opasno demografski prazni, svako ko ima neku kvalifikaciju odlazi. Ove godine je 50.000 ljudi otišlo iz zemlje, to je ozbiljan argument da ovde zarade moraju da rastu", ocenio je Stojiljković.\nKako je rekao, ovo je zemlja s najvećim nejednakostima u Evropi, a razlog za to je - neprogresivna politika.\nOkrugli sto da preraste u obavezniju formu\nKomentarišući razgovore predstavnika vlasti i opozicije na FPN-u, Stojiljković kaže da je donro da se pokrene dijalog, ali da on treba da preraste u "obavezniju formu".\n"Ovo što su organizacije nevladinog sektora i FPN organizivali bilo je dobro da pokrene dijalog, ali to sad treba da se prevede u jednu obavezniju formu o tome kako menjati izbore i izborni sistem", kaže Stojiljković.\nPrema njegovim rečima, licitiranje opozicije s rokovima nije najbolja stvar.


Kon: Za 24 sata u Beogradu se javilo 13.433 građana sa simptomima respiratornih infekcija\nEpidemiolog Predrag Kon izjavio je danas da je Beograd u ovom trenutku dominantna “potencijalna bomba”, jer se stanje vezano za epidemiju virusa korona pogoršalo.\n“U Beogradu su se 13. jula javile 13.433 osobe sa simptomima respiratornih infekcija, pregledano je 2.863, a uzeto briseva 1.444. Svaki treći koji je bio sumnjiv na kraju se ispostavilo da je bio zaražen”, rekao je Kon u emisiji “Fokus” na B92.\nPrema njegovim riječima, nošenjem maski će pomoći ne samo sebi, već i zdravstvenim radnicima i dodao da mjere mogu da počnu da se primjenjuju odmah, a ne da se čeka petak.\n“Trebalo bi već sada da očekujemo rezultate. Beograd je u ovom trenutku dominantna potencijalna bomba”, kazao je Kon.\nOn je naveo i da je virus ušao u pet vrtića – kod troje zaposlenih i šest roditelja.\nKon je dodao da nema više prostora za pooštravanje mjera, osim uvođenja vanrednog stanja.\n“Glavna mera je nema predstava, pozorišta, svadbi, rođendanskih proslava. Sve smo to s jednom mjerom zahvatili, nema noćnih okupljanja. Ako nije planirano, može i okupljanje”, kazao je on i dodao da ne može da očekuje da neko radi protiv sebe.\nKon je istakao da virus mora da se zaustavi i da je nekada bilo lakše kada je bilo vanredno stanje i restriktivne mjere na snazi.\nBrnabić: Situacija u Srbiji izuzetno teška i kompleksna\nPredsjednica Vlade Srbije Ana Brnabić izjavila je danas da je situacija sa širenjem virusa korona u Srbiji izuzetno teška i kompleksna, te da nije potpuno odustala od uvođenja policijskog časa, ali da s takvom odlukom mora da se složi cijeli Krizni štab.\n“Izabrali smo da se borimo na jedan drugačiji način, a sigurno je najefikasnija i najefektivnija borba kada se uvede vanredno stanje i zabrana kretanja i tako fizički onemoguće kontakti između ljudi što posle 14 dana daje bolju situaciju, manje zaraženih, a samim tim i u bolnicama manje ljudi”, rekla je Brnabić na RTV Vojvodine.\nKaže da kao neko ko je na čelu Kriznog štaba nije potpuno odustala od policijskog časa, ali da s tom odlukom mora da se slože svi članovi Kriznog štaba.\nBrnabić navodi da je eksplozija brojeva svuda u svijetu, ne samo u Srbiji i da niko nije očekivao da će virus toliko biti prisutan u cirkulaciji tokom ljetnih mjeseci.\nIstiče da je borba s virusom korona borba cijelog društva, ne samo Vlade Srbije i kriznog štaba te da nije na mjestu to što se podriva povjerenje u struku.\nRekla je i da od marta nijednom nije bilo situacija da su popunjeni svi respiratori i da ima preko 500 respiratora u magacinima.


Brođani se sećaju prvog progona Srba u BiH\nTanjug 15. maja 2022. 17:05\nBROD – Prvi progon više hiljada Srba u BiH pre 30 godina iz opštine Brod obeležen je danas pešačkim pohodom do lokaliteta Lipa gde su se 1992. godine zaustavili i odbranili od napada regularnih hrvatskih snaga koje su bile potpomognute paravojnim muslimansko-hrvatskim jedinicama.\nTada je proterano više od 12.000 Srba iz opštine Brod, a njihova imovina je spaljena i opljačkana, prenela je RTRS.\nViše od 200 ljudi danas je učestvovalo u pešackom pohodu u znak sećanja na dane stradanja i egzodus srpskog naroda sa podrucja opštine Brod 1992. godine, a pridružilo im se desetine biciklista i maratonaca.\nNačelnik opštine Brod Zoran Vidić istakao je da se simboličnim maršom obeležava prvi progon Srba u BiH i tužan jubilej od toga dogadaja.\n„Ovde gde je spomen-crkva, tu je progon zaustavljen. Ovde smo se odbranili“, rekao je Vidić i dodao da je u pohodu učestvovalo dosta mladih koji se ovako uče o dešavanjima u prošlosti, što u budućnosti može dati rezultate.\nPrema njegovim rečima, u odnosu na 1990-e godine, u Brodu se danas živi mirno i bolje nego što je tada bilo u maju 1992. godine i da se u mirnim periodima zaborave dešavanja iz prošlosti, ali da neko mora da ih čuva od zaborava.\n„Ako nećemo mi iz opštinske uprave, Boračke organizacije i Srpske pravoslavne crkve, ko će drugi. Poenta je da se okupi što više mladih ljudi, da dolaze na ovo mesto“, istakao je Vidić.\nPešački pohod pod nazivom „Putem prvog progona Srba u BiH“ krenuo je jutros iz Klakara Donjih do Hrama Svetog Jovana Vladimira na Lipi, gde održan pomen paratos i gde su položeni venci.\nPohod je organizovala brodska Boračka organizacija i opština Brod.\nSud BiH potvrdio optužnicu protiv Ejupa Ganića i ostalih za zločin u…\nKrivokapić: Vraćene diplomatske legitimacije Božovića i njegove…\nObrad Kesić: Sarajevo hoće da izbriše ime Republici Srpskoj\nDritan Abazović: Energetska kriza moguća i u Crnoj Gori\nMiroslav Lajčak: Potrebno da se hitno reši pitanje nestalih…\nKrivokapić: Vraćene diplomatske legitimacije Božovića i…\nNeverovatan slučaj s Jadrana: Pogledajte šta su turisti…\nSud BiH potvrdio optužnicu protiv Ejupa Ganića i ostalih za…


Gradonačelnik Beograda prof. dr Zoran Radojičić održao je danas sastanak sa predstavnicima Nacionalne alijanse za lokalni ekonomski razvoj (Naled). Tema sastanka bila je definisanje aktivnosti koje će Grad Beograd u narednom periodu preduzeti kako bi se poboljšali parametri koje ceni Svetska banka sa ciljem više pozicije Srbije na „Duing biznis“ listi.\n– Kada Svetska banka ocenjuje stanje u Srbiji kao reper za sve parametre koristi Grad Beograd i zato je koordinacija sa glavnim gradom na ovu temu značajna. Danas smo održali sa Naledom prvi sastanak na kome smo prošli kroz sve te parametre i jasno smo identifikovali delove na koje Grad Beograd direktno utiče – rekao je gradonačelnik i dodao da je napravljen načelni akcioni plan kako i na koji način će Grad Beograd poboljšati parametre koji su direktno pod njegovim uticajem.\nOn je dodao da je jedna od oblasti u kojoj Beograd ima prostora da da svoj doprinos urbanizam kao i na temu poreza koji su u nadležnosti Grada Beograda.\n– Akcenat ćemo pre svega staviti na smanjenje procedura kao i pojednostavljenje samog postupka kroz uključivanje elektronskih mogućnosti – naglasio je Radojičić.\nGradonačelnik navodi i da su na sastanku dati predlozi za određen broj odluka koje bi Skupština grada u narednom periodu trebala da donese kao što je na primer odluka o naplati komunalnih taksi elektronskim putem.\n– Zaključak je da je uloga Beograda jako bitna u ovom postupku baš zato što je Beograd reper za Srbiju po metodologiji Svetske banke. U narednom periodu ovi sastanci će biti učestaliji i Grad Beograd će formirati tim koji će komunicirati sa Vladoom Republike Srbije i Naledom – rekao je gradonačelnik.\nSrbija kao zemlja nalazi se na 44. od 190 mesta „Duing biznis” liste Svetske banke za 2020. godinu, a cilj Vlade Republike Srbije je da naša zemlja bude među prvih deset kako je nedavno rekla potpredsednica Vlade Srbije i predsednica Radne grupe Vlade Srbije za Duing biznis ministarka Zorana Mihajlović.\n– Vlada Republike Srbije i potpredsednica Zorana Mihajlović ulažu veliki napor na ovu temu. Uloga Beograda u tom cilju je važna i zato Grad u narednom periodu mora dati svoj doprinos boljem plasmanu naše zemlje na Duing biznis listi – zaključio je Radojičić.


JKP „Novosadska toplana“ od 5. oktobra vrši tople probe – RTV Panonija\nHomeServisne informacijeJKP „Novosadska toplana“ od 5. oktobra vrši tople probe\nJKP „Novosadska toplana“ od 5. oktobra vrši tople probe\n04/10/2016 RTV Panonija Servisne informacije 0\nIz JKP „Novosadska toplana“ javljaju da će 5. oktobra početi s vršenjem toplih proba radi ispitivanja funkcionalnosti tehničkog sistema. Tople probe trajaće do zvaničnog početka grejne sezone 2016/2017. godine, kako bi korinsicima usluga tokom prelaznog perioda bili obezbeđeni topli domovi i poslovni objekti.\nIz ovog javnog gradskog predzeća mole korisnike da tokom vršenja toplih proba ne upućuju reklamacije na kvalitet usluge.\n– Zbog složenosti tehničkog sistema koji podrazumeva 900 MW konzuma, 210 km vrelovodne mreže i gotovo 4000 kućnih podstanica, svi raspoloživi resursi Novosadske toplane maksimalno su angažovani na poslovima stabilizacije sistema radi obezbeđivanja adekvatne isporuke toplotne energije za grejanje – navodi se u saopštenju.\nTokom trajanja toplih proba korisnici treba da obrate pažnju na ispravnost i funkcionalnost kućnih instalacija, i da se, u slučaju curenja na istim, obrate nadležnoj službi Preduzeća na broj telefona 4881 105. Zbog hitnosti intervenicije korisnicima je broj na raspolaganju 24 sata i isključivo za ovu vrstu prijave.\nZa sve ostale informacije korisnici se mogu obratiti besplatnim pozivom na broj 0800 100 021, pozivanjem brojeva 423 712 i 420 853 Odseka za odnose s potrošačima, ili doći lično u prostorije Odseka u Ulici Vladimira Nikolića broj 1, radnim danima od 7. 30 do 15 časova.\nIsključenja struje za 5. oktobar


Harvardski profesor: Vanzemaljski objekt leteo blizu Zemlje – novi uskoro dolaze - Sputnjik Srbija\n11:59 25 Jun 2021\nHarvardski profesor: Vanzemaljski objekt leteo blizu Zemlje – novi uskoro dolaze\n18:17 03.01.2021 Preuzmite kraći link\nVanzemaljski „komad tehnologije“ nedavno je prošao blizu naše planete, tvrdi Avi Leb, predsedavajući odseka za astronomiju na univerzitet Harvard, i najavljuje da bi se slični objekti u skorije vreme mogli pojaviti u Sunčevom sistemu.\nU svojoj još neobjavljenoj knjizi „Vanzemaljac: Prvi znak inteligentnog života izvan Zemlje“, naučnik kaže da je misteriozni objekt nazvan Oumuamua („izviđač“) došao iz pravca Vege, ušao u orbitalno područje Sunčevog sistema 6. septembra 2017. godine i mesec dana leteo blizu Zemlje „brzo se krećući ka sazvežđu Pegaz i dalje“.\nIako je dugačak samo oko 100 metara, veruje se da je to prvi „međuzvezdani objekat“ ikad otkriven u našem Sunčevom sistemu.\nPrema Lebu, to nije bila obična kometa već deo odbačene tehnologije iz vanzemaljske civilizacije. Ukazao je na neobičan oblik sličan cigarama, bez presedana za normalne svemirske objekte, dodajući da je bio „neobično svetao“, barem „deset puta svetliji od tipičnih kamenih asteroida ili kometa Sunčevog sistema“.\n© CC BY-SA 4.0 / Wikipedia/ESO/M. Kornmesser/nagualdesign/Cropped photo\nMisteriozni objekt nazvan Oumuamua („izviđač“).\nMeđutim, ključno pitanje zbog kojeg Leb tvrdi da je reč o veštačkom objektu bila je njegova neobična putanja u blizini naše zvezde.\nUmesto da uspori kada se udaljavao od Sunca, Oumuamua je ubrzao „blago, ali statistički u izuzetno značajnoj meri“, napisao je naučnik. To je moguće za kometu, jer toplota zvezde oslobađa smrznute gasove sa njene površine, koji deluju poput raketnog motora, ali u tom slučaju je Oumuamua trebalo da ostavi prepoznatljiv „rep”.\nPretpostavlja da je taj objekat mogao biti sonda u obliku diska ili komad „svemirskog smeća“, koji su oslobodila vanzemaljska bića.\n„Jedini način da potražimo vanzemaljske civilizacije je da pretražimo njihovo smeće, poput istraživačkih novinara koji koji 'kopaju' po đubretu poznatih ličnosti“, rekao je Leb.\nNepoznati svemirski objekt je primetio najmoćniji teleskop na planeti, teleskop Panoramskog snimanja i sistem za brzi odgovor (Pan-STARRS) na Havajima.\nProfesor predviđa da će se slični scenariji ponavljati i u budućnosti i da će se u Sunčevom sistemu pojavljivati i drugi odbačeni predmeti vanzemaljske tehnologije.\nNaučnici tvrde: Misteriozni objekat u solarnom sistemu mogao bi da bude deo vanzemaljske tehnologije\nTeleskop NASA snimio objekat iz drugog sistema međuzvezdanog prostora /foto/\nNLO, vanzemaljci, profesor, Harvard univerzitet\n11:55 Žreb razdvojio Đokovića i Federera, ali Švajcarca čeka – Medvedev!


Društvo Autor:Milena Ilić Mirković31. jan. 202116:41 > 16:53\nOd posledica koronavirusa premile su dr Irena Milić, psihijatar iz Niša i dr Renata Saić Eminović, specijalista anesteziologije, koja je radila u Beogradu, saopštio je Sindikat lekara i farmacetua Srbije.\nDr Milić bila je psihijatar iz Niša, sa suspecijallizaciljom psihoanalitički trener.\nRadila je u Specijalnoj psihijatrijskoj bolnici u Gornjoj Toponici.\nDr Renata Savić Eminović radila je kao specijalista anesteziologije i reanimacije na Institutu za ortopediju Banjica u Beogradu.\nOsnovne studije završila je 1987. godine na Mediciniskom fakultetu u Zagrebu, da bi 1999. godine specijalnizira na Medicinskom fakultetu u Beogradu.\nBila je jedna od potpisnica peticije lekara „Ujedinjeni protiv kovida“ od koje je kasnije nastala istoimena grupa građana. Ova grupa okuplja veliki broj lekara koji nude rešenja u borbi protiv koronavirusa.\nPrema podacima Sindikata lekara i farmaceuta Srbije do 16. janura od posledica koronavirusa u Srbiji preminulo je 78 lekara, dva farmaceuta i 32 medicinske sestre.\nU taj izveštaj nije upisan dr Nenad Rakić (73) specijalista interne medicine, subspecijalista nefologije, dugogodišnji načelnik neurologije iz Požarevca, koji je preminuo u decembru, kao i dr Vera Vučićević specijalista interne medicine – kardiolog u penziji iz Gornjeg Milanovca, koja je preminula 6. januara.\nSindikat lekara i farmaceuta Srbije objavio je u petak, 29. januara, da je od kovida 19 preminuo dr Srđan Marković (39) specijalizant psihijatrije koji je radio u Kliničkom centru Srbije.\nTo znači da je prema evidenciji Sindikata lekara i farmaceuta do sada u Srbiji od koronavirusa preminulo najmanje 83 lekara.


UPRAVLJANJE ZGRADAMA - PROFI upravnik\nPoslovi upravljanja zgradom mogu se grubo podeliti u tri kategorije:\n1) Administrativni (osnivanje stambene zajednice, izrada pečata, pribavljanje matičnog broja i PIB-a zajednice, upis stambene zajednice u Registar, otvaranje tekućeg računa u banci, zastupanje stanara, popis svih delova zgrade i njihovih vlasnika, redovno informisanje stanara o aktivnostima, organizovanje održavanja i čišćenja zgrade...);\n2) Finansijski (vođenje evidencije o prihodima i rashodima zajednice, raspolaganje sredstvima sa računa (samo na osnovu odluke skupštine stambene zajednice), naplata dogovorenog iznosa za upravljanje i održavanje, priprema i dostavljanje uplatnica stanarima zgrade, kao i izrada završnog računa...);\n3) Tehnički (sprovođenje tekućeg i investicionog održavanja, kao i organizacija saniranja hitnih intervencija, realizacija godišnjeg programa održavanja, briga o kućnom redu...);\nUSLUGA CALL CENTRA I ONLINE PRISTUP SISTEMU E-UPRAVNIKA\nStanari čije su nam zgrade poverene na upravljanje i održavanje mogu u svakom trenutku da pozovu naš call centar na broj 066/ 893 07 12 i prijave problem u svojoj zgradi. Naši operateri su Vam na raspolaganju 24 časa dnevno, 7 dana u nedelji, a svaka prijava se snima, radi potpune transparentnosti.\nJoš jedna od prednosti onih koji su nam ukazali poverenje je mogućnost pristupa online sistemu e-Upravnika, gde vlasnici posebnih delova zgrade mogu elektronskim putem da dobiju uvid u svoje račune, pregledaju uplate po računima ili prijave probleme koji se tiču njihove stambene zajednice.


Vlada FBiH čeka rezultate aktivnosti OHR-a\nNaslovnica NAJNOVIJE Politika Vlada FBiH čeka rezultate aktivnosti OHR-a\nSarajevo – Iako najavljivan kao hitna sjednica, današnji sastanak u zgradi Vlade FBiH u Sarajevu može se okarakterisati kao neformalni razgovor premijera i ministara o funkcionisanju Ministarstva finansija, nakon što je predsjednik Federacije BiH Živko Budimir razriješio dužnosti ministra Antu Krajnu, a OHR pozvao Budimira da ovu odluku povuče ili da je izmijeni.\nFederalni premijer Nermin Nikšić podsjetio je da je Ured Visokog predstavnika poduzeo aktivnosti za rješavanje ovog slučaja, a koje bi trebale ubrzati čitav proces.\n“Svako dalje usložnjavanje situacije bilo bi kontraproduktivno, pa je Vlada odlučila da sačeka par dana kako bismo vidjeli rezultate intenzivnih aktivnosti OHR-a. Ukoliko se one okončaju na način da predsjednik Budimir povuče odluku ili je izmjeni, problem je riješen. U suprotnom, Vlada će razmotriti mogućnosti i pronaći najefikasnije rješenje”, rekao je premijer Nikšić nakon sastanka.\nPotvrdio je i da je odluku predsjednika Budimira proslijedio na ocjenu Ustavnom sudu Federacije BiH. Zatražena je, do donošenja konačne odluke, privremena mjera kojom bi se osigurao nesmetan rad ministra finansija.\nDopremijer Federacije BiH Jerko Ivanković Lijanović potvrdio je da je danas razgovarano o mogućnostima za razrješenje nastale situacije u Federalnoj vladi.\n“Imali smo slučaj kada je tadašnji federalni ministar finansija Dragan Vrankić prešao u Ministarstvo finansija i trezora BiH, pa je u Federalnoj vladi ostalo upražnjeno ovo mjesto. Vlada je tada ovlastila sekretara i pomoćnike ministra, koji su obavljali sve funkcije kako ne bi došlo do zastoja”, pojasnio je Lijanović.\nGovoreći o drugoj mogućnosti, Lijanović je istakao da prema Ustavu FBiH, Vlada može donositi uredbe sa zakonskom snagom do 30 dana.\n“Dakle, sa aspekta zakona sve možemo regulisati. Mogli smo danas donijeti uredbe sa zakonskom snagom i regulisati potpisnike za sve obaveze Federacije BiH”, dodao je dporemijer FBiH.\nNo, ništa od toga nije urađeno, jer se narednih par dana očekuje razgovor premijera Nikšića sa OHR-om. Ukoliko Ured Visokog predstavnika ne predloži neko kvalitetnije rješenje, Vlada FBiH će primijeniti jednu od navedenih mogućnosti.\nVlada Federacije BiH danas je propustila rok za uplatu sredstava fondu OPEK, te, kako je rekao premijer Nikšić, diskreditovala finansijski položaj i ugrozila status FBiH kod međunarodnih finansijskih institucija.\n“U kontaktu smo sa MMF-om i nastojimo ih uvjeriti da ne ugrožavamo stand-by aranžman. No, njihovi stavovi su poprilično tvrdi i insistiraju na plaćanju obaveza vanjskog duga”, upozorio je premijer Nikšić.


BIBLIOTEKA NAŠEG OKRUŽENJA - U JAGODINI PRIJATELJI O PRIJATELJU\nKada se 2001. godine Bajo Džaković naslovom jedne svoje knjige zapitao „Čemu poezija“, svi njegovi čitaoci su znali da je to retoričko pitanje još jedna Bajina književna kerefeka, jer, ako je neko znao čemu poezija, to je svakako bio ovaj jagodinski pesnik i boem. Poezija je njemu služila da „peva život svoj“, da se zapita nad smislom promene, da opeva ljubav, pijane noći, svoju porodičnu istoriju i da na svoj razdragani i neformalni, a opet duboki i promišljeni način tumači svet oko sebe i nalazi smisao i lepotu u njemu.\nU utorak, 8. oktobra, na promociji monografije „Bajo Džaković“ koju su priredili Bajini prijatelji i kolege Rade Milosavljević, Miljurko Vukadinović i Ivan Lalović poezija je poslužila Bajinim poštovaocima da se još jednom sete velikog srpskog i jagodinskog pesnika i da još jednom uživaju u raskoši jednog književnog talenta.\nO Bajinom stvaralaštvu i životu govorili su Rade Milosavljević, Miljurko Vukadinović i Ninoslav Stanojlović, dok su stihove poznatog jagodinskog poete kazivali Goran Stanković i Olivera Konstantinović. Promociju su svojom muzikom na stihove Baje Džakovića, ali i drugih jagodinskih pesnika oplemenili i Duško Dimitrijević Endži i Neško Stefanović.\nPred početak promocije, po treći put je dodeljena nagrada „Slobodan Žikić“ za najbolji tekst na portalu www. www.srpskopero.rs. Ovoga puta, žiri u sastavu Milan Jakovljević, Bata Vujić i Rade Milosavljević (prošlogodišnji laureat) jednoglasno je doneo odluku da nagrada „Slobodan Žikić“ za 2019. godinu pripadne jagodinskom istoričaru i publicist Ninoslavu Stanojloviću za tekst u autorskoj rubrici Znameniti Jagodinci – Biografija i činovnička karijera Stefana Stevče Mihajlovića – predsednika Ministarskog saveta i Vlade Kneževine Srbije 1875-1878. Nagrada “Slobodan Žikić” je, inače, ustanovljena 2017. godine na inicijativu Baje Džakovića, tadašnjeg osnivača i glavnog i odgovornog urednika portala www.spskopero.rs u znak sećanja na ovog jagodinskog i srpskog novinara, književnika i dramskog pisca.


Korak po korak do razvojnih ciljeva - hodogram za JPP\nAutor: Slađana Sredojević, konsultant za javno-privatno partnerstvo, Udruženje banaka Srbije\nUnapređenje efikasnosti u sektorima proizvodnje i potrošnje energije je jedan od ključnih elemenata energetske politike, u skladu sa Strategijom razvoja energetike Republike Srbije do 2025. godine sa projekcijama do 2030. godine (Službeni glasnik RS broj 101/15). Sprovođenje mera koje su potrebne za postizanje takvog cilja zahteva mobilizaciju značajnih finansijskih sredstava, angažovanje na promociji energetske efikasnosti i dalju liberalizaciju energetskog tržišta.\nU ovoj sferi važno je pomenuti mogućnosti iz Zakona o javno–privatnom partnerstvu i koncesijama (Službeni glasnik Rs 88/2011, 15/2016, 104/2016), koji prepoznaje energetsku efikasnost kao oblast u kojoj prednosti JPP-a mogu doći do posebno velikog izražaja.\nNaime, u tom slučaju prisutna je i ESCO kompanija (eng. energy service company), koja upravlja merama poboljšanja energetske efikasnosti na način da su one finansirane iz ostvarenih ušteda, koje su garantovane i ne generišu novi dug na strani javnog tela.\nDoprinos JPP-a razvoju tržišta\nKada je reč o JPP tržištu u Srbiji, projekti energetske efikasnosti nalaze se među prioritetima na strani razvojnih potreba velikog broja lokalnih samouprava. Naime, od prvih 45 predloga projekata koji su od 2012. od Komisije za javno-privatno partnerstvo dobili saglasnost da se mogu sprovoditi modelom javno-privatnog partnerstva, čak 15 predloga odnosi se na oblast energetske efikasnosti na nivou lokalne samouprave.\nImajući u vidu afirmativan zakonski okvir i razvojne potrebe lokalnih samouprava, u perspektivi se takođe može očekivati značajan broj projekata koji će angažovati savremenu tehnologiju i rešenja i time davati doprinos daljem jačanju domaćeg tržišta.\nZnačaj predvidivosti koraka – hodogram\nJPP je vrlo kompleksan i multidisciplinaran koncept, a ove odlike posebno dolaze do izražaja kod projekata energetske efikasnosti. Pored toga, vremenska dimenzija predstavlja dodatni zahtev i izazov za sve učesnike u postupku. Najkraći rok je pet, a najduži mogući 50 godina.\nZa uspešnu primenu neophodno je poznavanje zakona koji uređuju oblast i niza disciplina: javnih finansija, korporativnog finansiranja, projektnog finansiranja, upravljanja projektom, veština pregovaranja, sektorskih specifičnosti. U cilju olakšavanja procesa, mnoge međunarodne i domaće institucije, kao što su Svetska banka i Stalna konferencija gradova i opština, izrađuju smernice i standardizovane dokumente za sprovođenje. Koraci koji su predviđeni domaćim zakonskim okvirom za JPP i koncesije su mnogobrojni.\nI Procena opravdanosti primene JPP modela\nU definisanju prioritetnog projekta i mogućnosti primene, razmatra se da li se njime rešava postojeći problem i zadovoljava javni interes (javni cilj), kao i da li je JPP primenjivo za definisani prioritetni projekat i koje bi rizike javni sektor mogao preuzeti.\nII Priprema postupka\nPripreme obuhvataju uspostavljanje multidisciplinarnog tima u javnom telu koje će biti zaduženo za sprovođenje procesa JPP-a. Podrazumeva se zajedništvo i politička podrška lidera tima, na primer gradonačelnika, uz eventualno angažovanje eksternih savetnika i izvođenje studija opravdanosti.\nZvanično se objavljuje postupak i formalno se priprema predlog projekta u skladu s elementima navedenim u članu 27 Zakona o javno–privatnom partnerstvu i koncesijama. Pribavljaju se neophodne saglasnosti od nadležnog javnog tela i Komisije za JPP i Ministarstva finansija da se predloženi projekat može sprovoditi postupkom JPP-a.\nZa uspeh presudna objektivna procena opravdanosti primene modela i kvalitetna priprema predloga\nIII Postupak dodele\nSprovođenje postupka izbora privatnog partnera obuhvata, između ostalog, blagovremeno objavljivanje javnog poziva, izradu konkursne dokumentacije, definisanje kriterijuma za izbor najpovoljnije ponude, rokova za dostavljanje ponuda, eventualne garancije i, konačno, formalni postupak dodeljivanja javnog ugovora.\nKod koncesija i projekata čija je vrednost veća od 50 miliona evra, sprovodi se postupak odabira privatnog partnera – koncesionara u više faza. Pribavljaju se neophodne saglasnosti nadležnog javnog tela, potpisuje se javni ugovor, osnivaju se društva posebne namene, uz obavezno evidentiranje u Registru javnih ugovora.\nZa javno telo je posebno važna uloga obaveznog i kontinuiranog monitoringa – nadgledati ugovor, upravljati promenama u ugovoru i projektu i to raditi u duhu dobrog partnerstva. U slučaju nastanka problema, koriste se svi mehanizmi prevazilaženja, na primer medijacija, i rešavaju se sporovi.\nPo završetku projekta, veoma je važno sagledati iskustvo sa postupkom, u cilju sticanja i razmene iskustva i izbegavanja eventualne loše prakse. Primena mora biti praćena primenom zakona koji regulišu ne samo oblast JPP-a i koncesija, nego i drugih zakona i akata relevantnih za sektor kojem određeni projekat pripada, da uvaži specifičnosti lokalnog okruženja, kao i svakog pojedinačnog projekta.\nIz analize započetih projekata ili direktnog učešća u sprovođenju JPP-a zaključuje se da su projekti koji su uspešno ušli u fazu implementacije pažljivo pripremani. Ekonomske analize isplativosti su se objektivno sprovodile i odmah su formirani projektni i stručni timovi sa stručnjacima raznih adekvatnih kvalifikacija, gde je postojao dobar balans između stručne i političke podrške, a oni su vodili računa o neophodnosti uključivanja i komuniciranja sa javnošću.\nNa uspeh sprovođenja JPP presudno utiču faza objektivne procene opravdanosti primene modela i faza kvalitetne pripreme predloga.\nTagovi: energetska efikasnost, JPP\nPočetna » U fokusu » Korak po korak do razvojnih ciljeva – hodogram za JPP


Samsung predstavio inovativan ekran za digitalno oglašavanje - Marketing Mreža\nSamsung predstavio inovativan ekran za digitalno oglašavanje\nSamsung će prikazati kompletnu seriju ekrana za digitalno oglašavanje i rešenja za vizuelni prikaz na Evropskom sajmu integrisanih sistema (ISE) koji počinje danas u Amsterdamu.\nPod sloganom „Dovodeći inovaciju do sledećeg nivoa“, Samsung će, između ostalog, predstaviti i seriju ekrana optimizovanih za komercijalne, ugostiteljske, poslovne i prostore za zabavu. Na najvećem štandu do sada na sajmu ISE, posetioci će moći da iskuse viziju kompanije o budućnosti vrhunske tehnologije prikaza.\n„Stalno tražimo nove puteve kojima ćemo dodatno pročistiti našu tehnologiju i omogućiti našim partnerima da ponude nova, različita iskustva sopstvenim klijentima“, izjavio je Seog-gi Kim, viši potpredsednik Divizije ekrana u kompaniji Samsung.\nViše informacija na news.samsung.com.


Minerva - direktorijum članaka - Part 2\nKako se približava septembar, tako se približavaju i brojne dileme koje se tiču obrazovanja naše dece, a to je, za početak, dilema u vezi sa tim da li su bolji državni ili privatni vrtići. U suštini, pravi odgovor na ovo pitanje ne postoji jer sve zavisi od vaših mogućnosti, želja i potreba, a koju god […]\nParkinsonova bolestje neurodegenerativno oboljenje centralnog nervnog sistema koje se ispoljava kroz poremećaj pokreta. Oboljenje nastaje u delu mozga koji ima važnu ulogu u kontroli i koordinaciji pokreta i to zbog lučenja smanjene količine dopamina. Uzrok odumiranja nervnih ćelija koje luče dopamin nije poznat. Kao posledica manjka ove hemijske supstance javljaju se nevoljni pokreti, podrhtavanje ili opšta […]\nGlavobolje su najčešće dobroćudne i njihova pojava ne ukazuje na druga ozbiljnija oboljenja, međutim, ponekad glavobolja može predstavljati i veoma ozbiljan nagoveštaj nekih težih bolesti. U ovim slučajevima je veoma bitno reagovati na vreme, prepoznati simptome i blagovremeno se obratiti lekaru radi kvalitetne dijagnostike i lečenja. Evo 12 vrsta glavobolja zbog kojih bi se trebalo obratiti lekaru: 1. […]


Tribina „Izrael 1948-2018. godine“ u utorak, 13. februara u Klubu „Tribina mladih“ – Explore Novi Sad\nHomeExplore vestiTribina „Izrael 1948-2018. godine“ u utorak, 13. februara u Klubu „Tribina mladih“\nTribina „Izrael 1948-2018. godine“ biće održana u utorak, 13. februara u Klubu „Tribina mladih“ Kulturnog centra Novog Sada.\nFormiran u svom modernom obliku pre tačno sedam decenija, Izrael predstavlja državu koja se svakim danom bori za svoj opstanak u nepovoljnom, a često i neprijateljskom okruženju. Uprkos tome, radi se o državi čiji građani uživaju visok stepen političkih sloboda, kao i najviši standard življenja na čitavom Bliskom istoku. Prihvaćen kao deo političkog Zapada, Izrael od svog osnivanja neguje strateške veze sa Sjedinjenim Američkim Državama, za koje pak Jevrejska država predstavlja odskočnu dasku za projekciju sopstvenih interesa u uvek važnom regionu Bliskog istoka.\nNova politika predsedničke administracije Donalda Trampa kao da još više u fokus stavlja partnerstvo sa državama poput Izraela i Saudijske Arabije, a sve u cilju suzbijanja sve snažnijeg uticaja Irana. Trampova odluka da prizna Jerusalim za prestonicu Jevrejske države nije rezultirala intifadom, što su ekstremniji politički predstavnici Palestinaca očekivali, ali je svakako antagonizovala brojne tradicionalne američke saveznike u regionu, poput Jordana ili Turske.\nKakvi su izgledi da nova politika Trampove administracije, koju u praksi sprovodi njegov zet Džared Kušner, dovede do rešenja dugotrajnog konflikta između Izraela i Palestinaca, kolika je uloga Izraela u ratovima koji se odvijaju u njegovom neposrednom okruženju i kako sve to utiče na unutrašnja politička kretanja u Jerusalimu i Tel Avivu?\nAutor i predavač je Nemanja Starović, istoričar.


Dodatno zaduženje radi završetka autoputa Banjaluka-Doboj\n22. jan 2019 589\nPomoćnik ministra saobraćaja i veza Republike Srpske Nataša Kostić izjavila je danas je predloženo da se Srpska dodatno zaduži kod Evropske investicione banke (EIB) u iznosu od 47 miliona evra radi završetka radova na auto-putu Banjaluka-Doboj.\nObrazlažući na sjednici Narodne skupštine Prijedlog odluke o prihvatanju zaduženja Republike Srpske prema EIB-u za dodatno finansiranje po Projektu izgradnje auto–puta Banjaluka-Doboj po hitnom postupku, Kostićeva je rekla da je cilj da se obezbijede dodatna sredstva potrebna za završetak radova na auto-putu.\nKostićeva je naglasila da bi zastojem u izvođenju radova ili plaćanju računa za izvršene usluge izvođačima radova bili prouzrokavani dodatni troškovi u vidu zaračunatih zateznih kamata i time prolongiran završetak ovog značajnog projekta za Republiku Srpsku.\nOna je pojasnila da su ta kreditna sredstva namijenjena za finansiranje završetka radova na istočnoj dionici Prnjavor-Doboj i zapadnoj dionici Banjaluka-Prnjavor.\nU Prijedlogu ove odluke navodi se da je krajnji korisnik i dužnik po kreditu Javno preduzeće "Auto-putevi Republike Srpske".


Šef službe EU podneo ostavku, “puklo” s Mogerinijevom | BiGportal.ba\nŠef službe EU podneo ostavku, “puklo” s Mogerinijevom\nObjavljeno dana: June 16, 2016\nŠef Službe Evropske unije za spoljne poslove (EEAS) francuski diplomata Alen Le Roa podneo je ostavku na tu dužnost.\nLe Roa je podneo ostavku zbog razilaženja u stavovima sa visokom predstavnicom EU za spoljnu politiku i bezbednost Federikom Mogerini, javio je danas Rojters, pozivajući se na diplomate EU.\nLe Roa se povlači “iz ličnih razloga”, 16 meseci nakon što je preuzeo dužnost generalnog sekretara Evropske službe za spoljne poslove, navedeno je u kratkom saopštenju koje je objavljeno sinoć, a u kojem je najavljeno imenovanje njegovog naslednika, prenosi Rojters. Mogerini je za novog generalnog sekretara, koji će stupiti na dužnost 1. septembra, imenovala Helgu Šmid (55), nemačkog diplomatu i političkog direktora EEAS, koja je u proteklih šest godina bila zadužena za pitanja kao što su nuklearni pregovori sa Iranom. Le Roa je drugi visoki zvaničnik u okruženju Mogerinijeve koji odlazi sa dužnosti, nekoliko nedelja nakon što je prvi šef njenog kabineta Stefano Manservisi prešao na čelo Generalnog direktorata Evropske komisije za međunarodnu saradnju i razvoj, primećuje britanska agencija. Manservisija je zamenila italijanski socijalista Fabricija Panceti, dugogodišnja lična prijateljica i politička saradnica Mogerinijeve. Neimenovani diplomata EU upoznat sa situacijom kaže da obe promene odražavaju težnju Mogerinijeve, koja je pre dolaska u Brisel bila šefica italijanske diplomatije, da se lično pobrine za politiku, a da drugima prepusti bavljenje birokratijom. Isti diplomata opisao je Le Roa kao iskusnog posrednika u političkim pregovorima u Francuskoj, EU i UN, a koji je bio isfrustriran zato što je želeo da ima veći uticaj na politiku, navodi britanska agencija.\nNajnovije\tPopularno\tKomentari\tBlokiraju račune domova zdravlja\nZapaljena zastava BiH u Mostaru\nMančiniju ultimatum, ne brine zbog Juventusa\nLana del Rej u intervjuu sa Kortni Lav o svom novom albumu\n“Nikoga nije briga što je moja karijera uništena”


Bajden: Američko japanska-saradnja ključna\nPotpredsednik SAD Džozef Bajden kaže da Japan ima ključnu ulogu u procesu poboljšanja odnosa izmedju Sjedinjenih Država i Kine.\nU govoru održanom u Američko-japanskom savetu,u Vašingtonu, Bajden je rekao da se uspostavlja novi odnos sa Pekingom koji Obamina administracija mora da postavi na pravi kolosek. On je na današnjem sastanku istakao da ne zna kako bi to moglo da se postigne osim uz pomoć Japana.\nTakođe je odao priznanje toj zemlji kao ključnom partneru u mnogim globalnim pitanjima, uključujući transport, obnovljive izvore energije i obrazovanje. Potpredsednik Bajden je istakao da je američko-japanaska saradnja utemeljena u zajedničkim vrednostima, globalnom delovanju i zajedničkim interesima.\nBajden je primetio da Vašington i Tokio već saradjuju u zaustavljanju širenja vojne nuklearne tehnologije u Iranu i na Korejskom poluostrvu i u pružanju podrške naporima za saniranje posledica poplava u Pakistanu.


► Masovna hapšenja i suzavac na demonstracijama u Belorusiji\nGlavna protivnica Lukašenka na avgustovskim izborima Svetlana Tihanovskaja, koja se sklonila u Litvaniju odmah posle glasanja, pohvalila je danas odlučnost demonstranata i pozvala ih da ne dozvole da dođe do osipanja energije.\n"Danas je 50. dan našeg protesta i narod Belorusije ponovo je izašao na ulice. Došli smo da zaustavimo ovaj režim i to ćemo učiniti mirno", navela je Tihanovskaja.\nZapadne zemlje su kritikovale izbore u Belorusiji i osudile obračun s demonstrantima, dok EU i SAD razmatraju uvođenje sankcija beloruskim zvaničnicima.\nLukašenko je danas oštro odgovorio predsedniku Francuske Emanuelu Makronu koji je izjavio da predsednik Belorusije mora da ode sa vlasti i da u Belorusiji postoji "kriza autoritarne vlasti koja ne može da prihvati logiku demokratije".\n"Želim da kažem da je predsednik Francuske, sledeći sopstvenu logiku, trebalo da podnese ostavku pre dve godine, kada su (demonstranti iz pokreta) 'Žuti prsluci' počeli da izlaze na ulice Pariza", rekao je Lukašenko.


► Hrvatska tajna služba u izveštaju ocenila da su prilike u regionu i dalje\n"Jugoistočno susedstvo Hrvatske, odnosno Zapadni Balkan, još je opterećeno brojnim bezbednosnim, političkim, privrednim i društvenim izazovima", navodi SOA u javno dostupnom izveštaju o svom delovanju.\nOcenjujući prilike u regionu, SOA navodi da se "i dalje radi o prostoru koji obeležavaju teške privredne prilike, uz pojavu korupcije i organizovanog kriminala, političkog klijentelizma i manjkavosti u vladavini prava".\nSOA u izveštaju ukazuje da su "društva jugoistočnog susedstva opterećena pojavama radikalnih islamističkih i nacionalističkih snaga, kao i teškoćama u pristupanju evroatlantskim integracijama", dok "pojedine države jugoistočnog susedstva i dalje funkcionišu uz aktivno delovanje institucija i mehanizama međunarodne zajednice".\nPo oceni hrvatske tajne službe, "takve prilike otvaraju prostor i za delovanje spoljnih aktera, posebno država čiji se interesi i pogledi ne podudaraju s evroatlantskom perspektivom ovog prostora, odnosno čiji je interes usporavanje evoatlantskih integracija na ovom području".\nU izveštaju na 40-ak strana, za Srbiju se kratko ocenjuje da "i dalje na spoljnopolitičkom i bezbednosnom planu nastoji da balansira u odnosima između Rusije i Zapada" i navodi kao primer da "kao kandidatkinja za članstvo u EU, Srbija i dalje ne sledi restriktivne mere EU protiv Rusije".\n"I dalje su prisutne pojave velikosrpskog ekstremizma u pojedinim državama koji se manifestuje negiranjem teritorijalne celovitosti i suvereniteta Hrvatske, ali i drugih država susedstva, poput Kosova, BiH i Crne Gore. Ovaj ekstremizam se javno ogleda kroz istupe i okupljanja velikosrpskih ekstremističkih organizacija, kao i korišćenjem drugih javnih okupljanja, u kojima se, uz ekstremističke poruke, uništavaju i hrvatski državni simboli", navodi se u izveštaju.\nSOA u izveštaju navodi da je u državama jugoistočnog susedstva Hrvatske i dalje prisutno i radikalno tumačenje islama, a dodatni bezbednosni rizik, dodaje se, predstavlja i povratak "džihadista" iz Sirije i Iraka u matične države.\nhrvatska sigurnosno-obaveštajna agencija\nPredsednik Srbije Aleksandar Vučić ugostio je večeras u Beogradu srpskog člana Predsedništva BiH Milorada Dodika i predsednika HDZ BiH i zamenika predsedavajućeg Doma narodne skupštine BiH...\nSrpski član Predsedništva BiH Milorad Dodik izjavio je da Republika Srpska neće dati saglasnost za priznanje Kosova i da je taj stav preneo delegaciji Švedske, sa kojom se danas sastao u Sarajevu.\nŠef Sekcije za vladavinu prava pri Misiji OEBS-a u BiH, Mihael Šuc, izjavio je da je odgovor pravosuđa na korupciju u BiH "daleko od adekvatnog", posebno u slučajevima korupcije na...


Novi Dacia Duster za Gorsku službu spasavanja – Sajam automobila\nNovi Dacia Duster za Gorsku službu spasavanja\nDacia Srbija i Gorska služba spasavanja na DDOR BG CAR SHOW 06 nastavili su svoje šestogodišnje uspešno partnerstvo. Zahvaljujući donaciji Renault Nissan Srbija, vozni park Gorske službe spasavanja Srbije bogatiji je za još jedno terensko vozilo marke Dacia Duster. Marku Čaliji, načelniku GSS Srbije, ključeve novog Dacia Duster-a na Sajmu automobila predao je Milan Belin, generalni direktor Renault-Nissan Srbija.\nOd 2012. godine Gorska služba spasavanja u spasilačkim akcijama, u kojima je nužno potreban okretan, efikasan, lako upravljiv i pouzdan četvorotočkaš koji će olakšati prevoz na teško dostupnim područjima, koristi odlične Duster-e.\n– Dacia je već šest godina zaista ponosni pokrovitelj Gorskoj službi spasavanja u Srbiji. Automobil koji im sada poklanjamo je šesnaesti, a do kraja godine uručićemo im ključeve još dva ovakva automobila. GSSS je služba koju svi zajedno treba da podržimo jer nema izvore finansiranja a puno znači u situacijama u kojima su ugroženi ljudski životi, rekao je Milan Belin, generalni direktor Renault-Nissan Srbija.\nMarko Čalija, načelnik GSSS, zahvalio se na podršci i na dobijenom vozilu. Uz napomenu da to više nije samo podrška, već partnerstvo u sistemu spasavanja u Srbiji, načelnik GSSS je rekao da su u početku bili skeptični, jer nisu znali kako će se na nepristupačnim terenima pokazati ovaj, u tom trenutku novi automobil na tržištu. Međutim, već posle prvih akcija pokazao se kao odličan izbor – sa Duster-om se može bezbedno doći do mesta za koja su i profesionalci mislili da im se uopšte ne može prići vozilom. Novi tehnološki sistemi u Duster-u znatno olakšavaju mnoge akcije i izvršavanje.


Ministar unutrašnjih poslova Republike Srpske Dragan Lukač rekao je da su u MUP-u izvršene organizacione promjene u smislu osnivanja policijskih uprava, umjesto ranijih centara i stanica javnih bezbjednosti, zbog čega su neophodne izmjene i Zakona o platama zaposlenih u Ministarstvu unutrašnjih poslova Republike Srpske ("Sl. glasnik RS", br. 31/2014 i 116/2016).\nLukač je rekao da su navedene promjene pozitivno uticale na efikasnost i kvalitet rada MUP-a i lakše ostvarivanje prava građana, a istovremeno je usklađena organizaciona struktura Ministarstva sa drugim resornim ministarstvima u regionu.\n"Izmijenjen je i naziv određenih radnih mjesta i sistematizovana su nova radna mjesta u Ministarstvu, zbog čega se ukazala potreba za izmjenom Zakona, koja se odnosi na nazive radnih mjesta, a u okviru postojećih platnih grupa i koeficijenata, kako bi se adekvatno uredio način utvrđivanja plata, naknada i ostalih ličnih primanja zaposlenih", rekao je Lukač, obrazlažući Prijedlog zakona.\nOn je dodao da je radi stimulacije i postizanja efikasnijeg i kvalitetnijeg rada zaposlenih u Ministarstvu propisano da osnovna plata može da sadrži i varijabilni dio, odnosno propisana je mogućnost uvećanja osnovne plate, kao i umanjenje osnovne plate u zavisnosti od raspoloživih sredstava i postignutih rezultata rada.\nLukač je naveo da je data mogućnost da osnovna plata može da sadrži i varijabilni dio do 10 odsto za umanjenje ili uvećanje osnovne plate, u zavisnosti od postignutih rezultata u radu, a u skladu sa budžetom organizacione jedinice Ministarstva.\nIZVOR: Vebsajt Narodne skupštine RS, 13.06.2017.


Finansijska podrška iz EU u borbi protiv organizovanog kriminala\nIlustracija (AP Photo/Darko Vojinovic)\nProjekat "Borba protiv organizovanog kriminala – trgovina ljudima, ilegalna trgovina narkoticima, trgovina oružjem i finansijke istrage" predstavljen je u Beogradu. Projekat finansira Evropska unija u visini od2,6 miliona evra, a koji će u narednih 18 meseci i sprovoditi ministarstva unutrašnjih poslova Nemačke, Francuske i Slovenije, u saradnji sa MUP-om Srbije.\nAmbasador Nemačke u Srbiji Aksel Ditman rekao je da će u tom projektu eksperti iz nemačkog MUP-a, zajedno sa partnerima Francuske i Slovenije učestvovati i sarađivati sa srpskom policijom u oblasti suzbijanja trgovine ljudima, drogama, finansijskim istragama, krijumčarenja oružja i razmenjivati znanja i praktična iskustva sa ekspertima iz Srbije.\n"Projekti kao ovaj pokazuju da se ne radi samo o finansijskoj podršci, već najviše o razmeni ekspertskog znanja i o praktičnoj saradnji. U policijskoj oblasti, između Nemačke i Srbije već godinama postoje dobro uspostavljeni kontakti. Mi imamo ekspertsko znanje, drago nam je što učestvujemo u ovom projektu sa ukupnim budžetom od 1,5 miliona evra", rekao je Ditman.\nAmbasador je rekao i da je Nemačka u Srbiji najveći bilateralni donator u oblasti razvojne saradnje, u ukupnom obimu od više 1,6 milijardi evra od 2000. godine.\nV.D. direktor policije Vladimir Rebić istakao je da će ovim projektom biti unapređeni kapaciteti Uprave kriminalističke policije i Republičkog javnog tužilaštva u istragama vezanim za organizovani kriminal.\n"Opipljivi načini u borbi protiv organizovanog kriminala predstavljaju centralne elemente za Srbiju, kako bi nastavila napred i došla do naredne faze u procesu njene integracije u EU," rekao je Nikolas Bizel iz Delegacije EU.\nBizel dodaje da je tema značajna ne samo za srpsku evropsku budućnost, već i za njen privredni i društveni razvoj, za osećaj pravde i kvalitet uprave, a takođe, važna je i za Evropu, jer svi znaju da organizovani kriminal ne poznaje granice.\n"Vrlo je važno da se pređe sa pristupa strategija na visoko profilisane zakone, imajući za cilj borbu protiv organizovanog kriminala na međunarodnom nivou", rekao je Bizel.\nSvrha projekta je jačanje kapaciteta institucija zakonodavne vlasti u oblasti istraga i gonjenja počinilaca organizovanog kriminala, podizanje kapaciteta istražnih tehnika u rešavanju slučajeva organizovanog i ostalih vidova kriminala, kao i unapređenje efikasnosti fizičko-hemijske i toksikološke laboratorije MUP-a u skladu sa standardima Evropske unije.


Zvanična Priština još uvek čeka na odgovor Beograda, koji treba da saopšti Briselu da li prihvata sporazum o telekomunikacijama. Poslednji rok da se Srbija izjasni o tome bio je četvrtak, 8. avgust.\nDren Zeka, savetnik šefice pregovaračkog tima, Edite Tahiri, kaže za RSE da se još uvek ne zna odgovor Srbije.\n“Najpre jedno pojašnjenje s obzirom na to da je stvoren nesporazum. Ovih dana nije bilo sastanaka o telekomu u Briselu, i o tome se nije razgovaralo još od poslednjeg sastanka premijera. Ostalo je da srpska strana potvrdi da je prihvatila sporazum koji su EU i Kosovo prihvatili. Juče je bio poslednji rok za to ali do toga još uvek nije došlo”, objasnio je Zeka.\nU Briselu kažu da sporazum o telekomu još uvek nije postignut. Maja Kocijančić, portparolka posrednika u ovom dijalogu, visoke predstavnice EU, Catherine Ashton, izrazila je nadu da će dve strane postići sporazum što pre moguće.\nIz kosovske delegacije prethodno su izjavili da će zahtev za međunarodni prefiks Međunarodnoj uniji za telekomunikacije podneti samo Kosovo, ili eventualno neka treća država EU. Sporazum navodi da bi Kosovo dobilo međunarodni kod +383, a Srbija licencu za mobilnog operatera.\nBeograd insistira da se operateru izda licenca bez procedura, dok Priština navodi da su licence pitanje tendera, ali da je spremna da olakša procedure za izdavanje licence srpskoj kompaniji, koja bi radila kao virtualni operater, u sklopu dva legitimna operatera na Kosovu.\n“Srbija od toga dobija rešenje za jednog privremenog operatera ograničenog u prostoru za srpsku zajednicu na Kosovu, ali koji bi bio licenciran u Republici Kosovo i koji bi radio na osnovu zakona Kosova”, objasnio je savetnik Zeka.\nInače, stručnjaci telekomunikacija navode da je Kosovo, zbog nedostatka telefonskog koda, do sad dosta izgubilo.\nAgron Dida navodi da je Kosovo tako nešto koštalo milione eura. Mobilna telefonija Vala koristi kod Monaka, +377, a mobilna telefonija IPKO, kod Slovenije, +386. Fiksna telefonija koristi kod Srbije, +381.\nDa bi zemlja dobila svoj kod, ona mora pre svega biti članica Međunarodne unije za telekomuniakcije, ili članica UN-a, te potom da aplicira za državni kod telefonije. Dida navodi da je bilo dobre volje i većeg angažovanja domaćih institucija, Kosovo je moglo da dobije kod do sad.\n“Kosovo je u proseku tokom ovih 14 godina gubilo milion do milion ipo mesečno... Rešenje ovog problema leži u Ženevi, u Međunarodnoj uniji za telekomunikacije. U njihovim regulativama postoji legalna mogućnost za rešavanje ovog problema Kosovu, ali nažalost, time se nisu puno bavili. Kritike su na Vladu Kosova koja se nije angažovala na tom putu”, kazao je Dida.


KONKURS ZA POSAO U KOVID BOLNICI: Prijavilo se 220 lekara i 550 medicinskih sestara! – Kruševac PRESS\nNa konkurs za zapošljavanje zdravstvenih radnika u kovid bolnicu u Kruševcu prijavilo se 220 lekara i više od 550 medicinskih sestara, rekao je agenciji Beta direktor niškog Kliničkog centra Zoran Perišić.\nPerišić je agenciji Beta kazao da će članovi komisija za zapošljavanje naredne subote i nedelje u Kliničkom centru razgovarati sa zdravstvenim radnicima koji su se prijavili na konkurs i nakon toga doneti odluku o zapošljavanju.\nKlinički centar u Nišu je krajem novembra objavio oglas za zapošljavanje na neodredjeno vreme 129 doktora medicine, osam diplomiranih farmaceuta i 504 medicinske sestre koji će raditi u kovid bolnici u Kruševcu.\nNiškom Kliničkom centru poveren je posao zapošljavanja medicinskog osoblja za novu bolnicu, dok će bolnica u Kruševcu zaposliti nemedicinsko osoblje.\nPredsednik Srbije Aleksandar Vučić izjavio je nedavno u Kruševcu da bi kovid bolnica u tom gradu trebalo da bude završena do 15. decembra.


Zdravko Ponoš: Vučić će morati da se opredeli koga će da prevari, osim svojih glasača - Glas Šumadije\nNaslovna > Izbori 2022 > Zdravko Ponoš: Vučić će morati da se opredeli koga će da prevari, osim svojih glasača\n23/04/2022 23/04/2022 351Ostavi komentar na Zdravko Ponoš: Vučić će morati da se opredeli koga će da prevari, osim svojih glasača\nOvakva opozicija teško može da ugrozi dominaciju Srpske napredne stranke i zato mislim da preuranjeni izbori nisu dobri, a svakako ne dok se ne smire trenutne tenzije u međusobnim odnosima, izjavio je u intervjuu listu Nova predsednički kandidat koalicije Ujedinjeni za pobedu Srbije Zdravko Ponoš.\nOn je istakao da vlast može da udesi da ti izbori dovedu do neke prekompozicije, ali bi opozicija tada bila samo nadničar u režimskom projektu traženja partnera za podelu odgovornosti i pranje vlastite političke biografije, dodavši da ne bi nikome savetovao da se poigrava sa inteligencijom opoziciono nastrojenih glasača.\nPonoš je ukazao da vlast može da napravi većinu u gradskoj skupštini na neki od načina koje je praktikovala do sada i ocenio da „tu ima raznih udavača“, a naveo je da to što SNS i SPS imaju manje glasova nego svi oni koji se zajedno i pretenciozno nazivaju opozicijom ništa ne znači.\nNije to samo pitanje izbornog sistema, nego i upitnog opozicionog statusa nekih koji nisu formalno deo kampa SNS, istakao je Ponoš i naglasio da režim ne mora ni na šta da pristane zbog snage opozicije, već je spremnost vlasti za ponavljanje beogradskih izbora uzrokovana drugim, višim i širim razlozima, a ne altruističkim.\nNa pitanje zbog čega je rekao da je Vučić obećao da će uvesti sankciji Rusiji posle izbora i da li ima informacije o tome, Ponoš je odgovorio da je kazao da je predsednik Srbije tražio grejs period do okončanja izbora i da će morati da se opredeli koga će da prevari, osim svojih glasača.\nSada će pokušati da kupi još vremena otezanjem sa formiranjem Vlade i u narednom periodu bićemo svedoci zanimljivih diplomatskih poseta Beogradu, s tim što njihov ishod ne mora automatski da bude ni loš ni dobar za budućnost Srbije, a mnogo zavisi od toga kako će se postaviti vlast i šta je založila kao kolateral u prethodnim dogovaranjima, rekao je Ponoš.\nIstakao je da se režimska medijska mašinerija zagreva da odluku o uvođenju sankcija Rusji predstavi tako da Vučić vodi Srbiju na Zapad, dodavši da „deset godina vožnje u pogrešnom smeru ne može da se anulira jednim uvođenjem sankcija“.\nPrema njegovim rečima, Srbija je daleko skrenula sa pravog puta i mnogo toga mora da se menja da bi bila na dobrom putu, prvenstveno u insitucionalnom sređivanju države, a neki spoljnopolitički potezi mogu da spreče veće nevolje i da budu dočekani aplauzom spolja, ali to ne znači automatski korist za građane.\nRazumno bi bilo da se ti potezi baziraju na racionalnoj računici šta je dobro za ovu zemlju i njene građane, ali se bojim da od ove vlasti ponovo možemo da očekujemo samo kalkulaciju i spremnost na gestove kojima bi platili podršku za opstanak na vlasti ili bar tolerisanje načina vladanja koji ni ne liči na evropski, rekao je Ponoš.\nGradonačelnik Nikola Dašić čestitao Vaskrs vernicima koji slave po Julijanskom kalendaru


LABORATORIJSKA OPREMA - GODES\nIzvođenje hemijskih reakcija i rukovanje hemikalijama, potencijalno je veoma opasno jer je u toku rada teško izbeći upotrebu opasnih materija. Tu se nalaze zapaljive tečnosti, otrovne i nagrizajuće hemikalije, lomljive staklene aparature i uređaji, što sve može izazvati ozbiljne povrede. Međutim, ove opasnosti mogu se značajno umanjiti, odnosno izbeći ako se primenjuju odgovarajuće mere bezbednosti i predostrožnosti.\nIz tog razloga Godes nudi i proizvodi visok kvalitet laboratorijskog namestaja, digestora, i ormana za skladištenje i čuvanje sa širokim izborom materijala i boja. U mogućnosti smo izvesti opremanje laboratorija po sistemu ključ u ruke i time omogućti korisnicima da osnuju svoju idealnu laboratoriju.\nU proizvodnji su razvijeni sledeći programi:\n1. Modularni nameštaj\n• Čelična konstrukcija je izradjena u čvrst spoj zaštićena epoxy premazima koji obezbedjuju trajnost I izdržljivost.\n• Unutrašnje obloge su uradjene od standardnih laminatnih ploča ili melaminskih folija\n• Radne ploče su od hemijski rezistentnog materijala.\n• Sva armatura je ugradjena modularno i nezavisna je od baze laboratorijskog nameštaja\n2.Digestori i laminirane komore\nLaboratorijski digestori i laminarne komore su ventilisani radni prostor u funkciji koji obezbedjuju da gasovi, aerosoli, pepeo, i prašina ne budu prisutni u laboratoriji u koncentracijama i količinama koje su opasne po zdravlje radnog osoblja. Širok spektar sistemskih ugradnih elemenata omogućuje finalizaciju od opremanja za opšte namene do opremanja sa visoko specijalizovanim zahtevima.\nFunkcionalnost I namena je obradjena sa posebnom pažnjom kao rezultat istraživanja u ergonomiju laboratorija, hemijske rezistentnosti materijala I njihova trajnost, čime je obezbedjena kvalitet I pouzdanost proizvoda. Materijali za radne ploče su prilagodjeni specifičnim zahtevima, koji uključuju laminatne obloge, epoxy obloge, inox, kompozitne materijale. Sistem namestaja omogućuje slobodne kombinacije sa mogućnostima mobilne ili fiksne ugradnje po potrebi. Podstolni elementi se mogu posebno ugraditi u digestore ili da budu integrisani u konstrukciju digestora.\n3. Ventilacioni sistemi\nPri radu u laboratorijama dolazi do izdvajanja toplote, mirisa i stvaranja raznih zagađivača kao što su dim, gasovi, patogeni organizmi, pare i radioaktivne čestice. Radi sprečavanja širenja nastalih zagađivača u vazduhu i zaštite osoblja od toksičnih i opasnih supstanci, neophodno je izvršti adekvatne izmene vazduha u radnom prostoru. Idealno, vazduh za ventiliranje ulazi u laboratorijski prostor sa “čiste“ strane prostora dok izvlačenje vazduha je sa „prljave“ strane laboratorije.


Iako se građani žale na loš kvalitet benzina, tržišnoj inspekciji u Ministarstvu trgovine od početka godine pristigle su svega 83 žalbe na pumpadžije.\n- Najviše prijava, čak 46, podneto je u Beogradu, a najveći deo se odnosio na netačno merenje i prodate količine - kažu u sektoru tržišne inspekcije. - Posle utvrđivanja nepravilnosti i potvrđivanja navoda potrošača, u dva slučaja podnete su prekršajne prijave.\nI većina prodavaca novih četvorotočkaša kod nas smanjuje broj pređenih kilometara posle kojih mora da se radi servis baš zbog lošijeg kvaliteta goriva.\nU „Jugoinspektu“ koji kontroliše derivate iz naših rafinerija kažu da se građani najviše žale na stepen potrošnje goriva.\n- Iz rafinerija Naftne industrije Srbije na domaće tržište isporučuju se naftni derivati koji zadovoljavaju zakonom propisani kvalitet, ali gorivo koje izađe iz naših rafinerija još nije u skladu sa evropskim propisima - kaže Dragiša Pejčić, direktor kontrole kvaliteta u „Jugoinspektu“. - Krajem sledeće godine i na domaćem tržištu biće samo derivati koji zadovoljavaju evropske norme i to je zakonski uređeno.\nPejčić kaže i da su najvažnije razlike između domaćih i evropskih normi u domenu kvaliteta u sadržaju olova, sumpora, benzena, aromata i olefina. U NIS, takođe, potvrđuju da je svo gorivo koje izađe iz rafinerija po kvalitetu u skladu sa propisima Srbije i da se radi nezavisna kontrola pre izlaska na tržište.\n- Najbolje gorivo proizvedeno u našim rafinerijama je „evro 5 dizel“ koji ima 10 miligrama sumpora po kilogramu i to je u skladu sa normama u zemljama Evropske unije - kažu u NIS.\nU naftnoj kompaniji ističu da proizvode 20.000 tona „evro dizela“ mesečno i planirano je da se uz modernizaciju povećava i proizvodnja. Prioritet je da do kraja 2012. godine iz NIS izlaze samo motorna goriva „evro 5“ kvaliteta.\nPrigovor na pumpi\nKada vozač smatra da je sipao loš benzin, ili ima bilo kakvu primedbu na količinu ili uslugu, trebalo bi da uloži prigovor na pumpi. Trgovac koji je prodao gorivo dužan je da, u skladu sa Zakonom o zaštiti potrošača, razmotri prigovor i donese odluku u roku od osam dana.\n30.000 tona bezolovnog benzina proizvedeno je tokom jula u Naftnoj industriji Srbije, dok je proizvodnja olovnih benzina iznosila svega 12.000 tona.\nčitanja : 4236\nTuga, mi smo jedini u okruzenju da nemamo BMB98 ili BMB100. Cak i ovaj BMB95 je krsten osecam...\nAutor lok 31 Jul 2009, 13:37\nrealno, blamiramo se... :(\nAutor blam 31 Jul 2009, 17:33\nRusi nisu kupili NIS,nego monopol.Biće to i posle 2010,živi bili,pa videli!\nAutor Zoki,Beograd 01 Avg 2009, 02:06\nSlazem se sa Zokijem.\nAutor nn 01 Avg 2009, 12:29


Eksplozija na Kosovu: Povrijeđene 42 osobe, među njima i djeca – The Balkantimes Press\nEksplozija na Kosovu: Povrijeđene 42 osobe, među njima i djeca\n06/01/2021 06/01/2021 Balkantimes.Press\t408 Viewseksplozija, Kosovo, Uroševac\nU jednom restoranu u Uroševcu danas je došlo do eksplozije u kojoj su povrijeđene 42 osobe, prenose kosovski mediji.\nPrištinski mediji su najprije objavili da su najmanje 24 osobe povrijeđene, od kojih su dvije teže, što je potvrdio i lokalni tužilac Šukri Jašari, međutim broj kontinuirano raste.\nPotom je direktor uroševačke policije Emin Bekiri portvdio da je broj povećan i da je 31 osoba povrijeđena, a prema posljednjim informacijama Šukrija Jašarija, broj povrijeđenih je porastao na 42. Bekiri je objasnio da su žrtve pretrpjele razne tjelesne povrede, te da su među njima i dva djeteta.\nDvanaest osoba je zbog težina povreda prevezeno u UKCK u Prištini, rekao je šef policije u tom gradu Ćazim Reka.\nDirektor bolnice u Uroševcu, Jeton Zećiri, rekao je da su 22 osobe povrijeđene u eksploziji zbrinute u toj ustanovi, kao i da je osam zbog težine povreda prebačeno u prištinski klinički centar.\n“Četiri osobe zadobile su ozbiljne opekotine i nalaze se u životnoj opasnosti”, rekao je Zećiri.\n“Nadamo se da neće biti slučajeva sa fatalnim posljedicama”, kazao je policijski zvaničnik, a vjeruje se da to nije konačan broj povrijeđenih.\nŠta je tačan uzrok eksplozije, zasad nije poznato, mada se na licu mjesta može čuti da je do eksplozije došlo zbog gasa, a ne bombe kako su najprije javili portali.\n“Sumnjamo da je riječ o eksploziji gasa”, rekao je zvaničnik policije u Uroševcu, Emin Bećiri.\nNa mjestu eksplozije nalaze se brojni policajci, vatrogasci i ekipe Hitne pomoći.


AstraZeneca snabdijeva EU s dodatnih devet miliona vakcina - Radio Brčko distrikta BiH\nPočetna/Svijet/AstraZeneca snabdijeva EU s dodatnih devet miliona vakcina\nAstraZeneca snabdijeva EU s dodatnih devet miliona vakcina\nRadio Brčko01.02.2021. - 14:20\nEvropska Unija saopćila je da je proizvođač vakcina AstraZeneca pristao da snabdije s devet miliona dodatnih doza vakcine 27-člani blok tokom prvog kvartala.\nNova ciljna cifra od 40 miliona doza do kraja marta tek je, međutim, polovina od onoga što je kompanija prvobitno namjeravala ostvariti, dovodeći do spora između AstraZenece i EU u prošloj sedmici.\nPredsjednica Evropske komisije Ursula von der Leyen izjavila je u nedjeelju navečer da će britansko-švedski proizvođač lijekova također započeti s isporukama sedmicu prije nego što je planirano i da će proširiti svoje proizvodne kapacitete u Evropi.\nEU daleko zaostaje za Britanijom i Sjedinjenim Državama u vakcinisanju svojih 450 miliona stanovnika protiv koronavirusa. Za spor tempo vakcinacije krive se brojni nacionalni problemi i početne nedovoljne zalihe, prenosi AP.


Prvooptuženi Fahrudin Čago se tereti da je od početka 2006. do kraja oktobra 2009. organizirao i rukovodio pripadnicima grupe za organizirani kriminal, koju su sačinjavale ove optužene osobe. Optužnica tereti ovu grupu za smišljeno i zajedničko djelovanje radi sticanja protupravne imovinske koristi veće vrijednosti. Kako se navodi u optužnici, ova grupa za organizirani kriminal je bila dobro hijerarhijski ustrojena, s jasno podijeljenim ulogama, gdje je prvooptuženi Fahrudin Čago kao organizator grupe za organizirani kriminal rukovodio grupom zajedno s direktorom preduzeća “Čago Komerc” d.o.o. Zenica, drugooptuženim Smailom Mujčinovićem kao najbližim saradnikom, koji je po njegovim uputama postupao i upravljao radom ovog preduzeća, Ostali su pripadnici grupe za organizirani kriminal, optuženi uposlenici preduzeća “Čago Komerc”, sačinjavali dokumentaciju o fiktivnom prometu cigareta, vodili internu - skrivenu blagajnu i pronalazili spomenute optužene pravne osobe na koje se, na osnovu sačinjene fiktivne dokumentacije o navodnoj prodaji robe (cigareta), prebacila obaveza plaćanja PDV-a.\nOptužnica navodi da je izbjegnuto plaćanje obaveza propisanih poreznim zakonodavstvom BiH i FBiH, i to PDV-a u iznosu od 1.661.300 KM, i poreza na dobit u iznosu od 1.714.344 KM, što predstavlja iznos od 3.375.644 KM, za koji su oštećeni budžeti BiH i FBiH, saopćeno je iz Suda BiH.\nViše iz kategorije: « Optužnica protiv Tarika Talića Među uhapšenim i Zeničanin »


- Nikad nismo videli ovakav skok cena na mesečnom nivou u istoriji biznisa, kaže za CNN Brajan MekKlej, analitičar iz industrije.\nTržišne cene drvene kaše su se u septembru kretale oko 606 dolara po toni, ali u aprilu su se popele na 907 dolara po metričkoj toni, dodaje MekKlej.\nKombinacija nekoliko faktora je najviše uticala da cene počnu da "divljaju", uključujući tu i oporavak od pandemije u Kini, najvećeg uvoznika drvene kaše na svetu, kao i globalnog zastoja u lancu isporuke.\nProizvođači, na tržištu kupuju ovu sirovinu i koriste je kako bi napravili toalet papir i druge "papirne" proizvode. Oko 70 odsto kaše koju američki proizvođači kupuju dolazi iz Brazila, dok drugih 30 odsto dolazi iz Kanade, navodi MekKlej.\nOvo je samo poslednji u nizu primera nestašice sirovina koja pogađa američku ekonomiju koja pokušava da se oporavi od kontinuiranog "lokdauna" koji je poremetio kako lance nabavke tako i navike potrošača, piše CNN.\nAmeričko Udruženje potrošačkih marki, izjavilo je u četvrtak na svom blogu da ovaj poslednji skok u ceni drvene kaše drastično utiče na cenu proizvodnje toalet papira.\nTokom pandemije UVEĆALI PROFIT 50 PUTA Banjalučka fabrika prošle godine ostvarila REKORDNU ZARADU proizvodivši ovo\nNAZAD NA POČETAK Nemci ponovo počeli da prave zalihe TOALET PAPIRA\nCene su rasle tokom pandemije, i jedan od vodećih proizvođača tvrdi da je upravo poskupljenje sirovina najviše uticalo na to.\nPosmatrajući pomeranje cena u poslednjih godinu dana, stručnjaci NielsenIQ, kompanije koja se bavi analizom tržišta, kažu da je cena toalet papira narasla za oko 15 odsto, i da će najverovatnije nastaviti dalje da raste.


#IZBORI2020 Epidemiološka situacija dovodi u pitanje održavanje izbora | Banjaluka.net\n“Bilo bi dobro da se, pored nadležnih institucija, o ovom pitanju izjasne i drugi politički subjekti, jer je već u kampanji vidljivo da ovakav vid komunikacije i predstavljanja ne dopire do svih građana”, poručio je Skoko.\n“Grad ima ambicije, a naravno svima je poznato da bez ambicije ništa ne može da se uradi”, izjavio je Dodik novinarima u Doboju, tokom predstavljanja kandidata Gradskog odbora SNSD-a na lokalnim izborima.\n“Grad Doboj je danas već sinonim za uspjeh”, izjavio je Dodik i podržao ideju Jerinića i Petrovića da realizuju projekat subvencionisanja kupovine stana za mlade bračne parove kako bi se zadržali da ostanu u ovoj lokalnoj zajednici.\n“Mi u Doboju znamo šta znači kada smo okupljeni i to smo pokazali u protekle dvije godine. Uz podršku institucija Republike Srpske krenuli smo u progresivni razvoj grada i moja želja je da u narednom periodu isto tako ostanemo okupljeni za Doboj, kako bismo završili započete projekte, ali i realizovali nove ideje zajedno sa Vladom Srpske, na dobrobit svih građana”, izjavio je Jerinić.\n– Očekujemo izjašnjenje CIK-a o prijedlogu da se glasačka mjesta okrenu prema biračkim odborima da bi se prilikom popunjavanja glasačkog listića spriječilo fotografisanje mobilnim telefonom, i kasnije plaćanje tog glasa – rekao je Milić.\nStranačke aktivnosti idu u drugi plan, zdravlje prioritet\nGradski odbor Socijalističke partije Srpske /SPS/ u Bijeljini najavio je da sve planirane stranačke aktivnosti stavlja u drugi plan u odnosu na zdravlje stanovništva.\n“Predizborna kampanja nijednog trenutka nije nam u prvom planu u odnosu na zdravlje građana”, navodi se u saopštenju stranke.\nGrađanima čije povjerenje očekuju iz SPS-a poručuju da su svjesni svih problema u društvu koje čeka put oporavka u svim segmentima, što neće biti zapostavljeno.\n“Ali, iznad svega, moramo se koncentrisati na ono najvažnije, sačuvati zdravlje i potruditi se da se stabilizuje epidemiološka situacija”, zaključuju u SPS Bijeljina.\nŠarović potvrdio podršku Vukoviću i Lučiću\nPredsjednik SDS-a Mirko Šarović potvrdio je podršku zajedničkom kandidatu SDS-a i PDP-a Nenadu Vukoviću za načelnika opštine Pale na predstojećim lokalnim izborima, kao i Miroslavu Lučiću za gradonačelnika Istočnog Sarajeva.\n“SDS i svaki član stranke će ga apsolutno podržati. Podržaćemo i našeg kandidata za gradonačelnika Istočnog Sarajeva Miroslava Lučića, čovjeka koji je sposoban da vodi grad”, rekao je Šarović novinarima uočio predizbornog skupa na Palama.\nOn je istakao da su lokalni izbori važni za ovu lokalnu zajednicu, gdje odborničku listu SDS-a čine mladi ljudi koji će iskoristiti priliku i, kako je naveo, biti dio većine u Skupštini opštine.\nKandidat SDS-a za gradonačelnika Istočnog Sarajeva Miroslav Lučić rekao je da u Opštinskom odboru SDS-a Pale postoji ogromna energija i entuzijazam simpatizera i članova stranke da se obezbijedi podrška zajedničkom kandidatu Vukoviću za načelnika i njemu kao gradonačelniku.\n“Pale imaju veliku istorijsku, ali i privrednu, turističku, sportsku i obrazovnu važnost za grad Istočno Sarajevo. To je ogroman resurs koji želimo da koristimo na pravi način”, dodao je Lučić.\nNosilac odborničke liste SDS-a za Skupštinu opštine Pale Nikola Blagojević istakao je da im je cilj da Pale budu otvorena opština u kojoj su svi dobrodošli i u kojoj će svi živjeti i raditi pod jednakim uslovima.\nŠarović je danas bio i na predizbornom skupu u Foči za koju je rekao da je prije više godina postala regionalni centar, ali da nije postala grad, te da će se, ukoliko pobijede kandidati SDS-a i PDP-a, “stvari promijeniti”, saopšteno je iz SDS-a.\nZajednički kandidat SDS-a i PDP-a za načelnika Foče Vukan Stanković rekao je da Foča ima velike potencijale za razvoj turizma, te istakao da je put sa desne obale Tare mora biti asfaltiran, jer je izuzetno važan za unapređenje rafting turizma koji se pokazao kao veliki potencijal Foče.\nĐokić istakao značaj razvoja privrede na lokalnom nivou\nPredsjednik Socijalističke partije /SP/ Petar Đokić ukazao je danas na Palama na značaj razvoja privrede na lokalnom nivou.\nĐokić je rekao Srni i da je najvažnija reforma koju treba sporovesti ona koja će biti u funkciji podrške lokalnom razvoju privrede.\nOn je poslije predizbornog skupa i predstavanja kandidata za odbornike SP na Palama istakao da sinergija Vlade Srpske i lokalnih vlasti, u kojoj će da učestvuju i članovi SP, treba da dovede do ekonomskog razvoja svih opština, pa tako i opštine Pale.\nĐokić je dodao i da treba stimulisati rađanje i zaštititi majke koje rađaju više djece da bi imale trajnu socijalnu sigurnost.\nNosilac kandidatske liste SP za odbornika u Skupštini opštine Pale Bosiljka Borovčanin rekla je Srni da će opštinski odbor ove stranke i kandidati voditi fer i korektnu kampanju i da neće više brinuti o onome što su drugi radili.\n“Želimo da svim ljudima obezbijedimo normalne uslovi za život, na osnovu kojih bi oni bili u prilici da planiraju živote i osnuju porodice”, navela je Borovčanin, koja očekuje da će dva odbornika SP ući u Skuštinu opštine Pale.\nĐokić se prethodnio sastao i sa članovima Opštinskog odbora SP u Rogatici gdje je naglasio važnost dobrog rezultata socijalista u toj opštini, te istakao kako će raditi na reformi lokalne zajedice i predložiti izmjene nekih propisa, saopštio je SP.\n“Akcenat će biti na privrednom rastu opština jer je on osnova svakog drugog napretka”, naveo je Đokić i dodao da se mora popraviti komunikacija lokalnih zajednica sa Vladom i resornim ministarstvom i da je potrebno graditi ambijent u kojem će investitori dolaziti i ulagati u razvoj zajednica.\nBorko Novaković, nosilac odborničke liste SP u Rogatici, rekao je da ovaj odbor na svojoj listi ima četiri odbornika i da se nadaju jednom mjestu u lokalnoj skupštini.\nDodik uvjeren u pobjedu i nastavak važnih projekata\n“Važan projekat je izgradnja Koridora `Pet ce` koji je integralni projekat povezivanja Banjaluke i Bijeljine sa auto-putem, a značajno je za Modriču da će na ovom prostoru biti petlja, koja će omogućiti razvoj privrede u opštini”, rekao je Dodik, koji je danas u Modriči dao podršku kandidatima SNSD-a u ovoj opštini.\n“Korona virus onemogućava nas da u punom zamahu radimo i moramo voditi računa da korona zaustavlja i ekonomiju, dobre planove, ali isto tako nema i neće biti razloga da zbog korone stanemo”, rekao je Dodik.\n“Potpuno je jasno da Crnadak i njegova rijaliti svita i ne pomišlja da se ponaša odgovorno, ali upravo taj i takav pristup nas i razlikuje od njih”, rekao je Rajčević Srni upitan da prokomentariše izjavu šefa Glavnog izbornog štaba PDP-a Igora Crnatka da “navodno obustavljanje kampanje od SNSD-a i Milorada Dodika nije ništa drugo nego lažna predstava za javnost i glumljenje zabrinutosti za zdravlje građana”.\n“Nakon što je utvrđeno da to nije u skladu sa Ustavom i zakonom za to bi neko trebalo da odgovara, ako ima imalo države. Ali BiH je pogrešna zemlja, pa samim tim i CIK, a i izborni proces je pogrešan”, rekao je Dodik novinarima u Modriči.\nŠef Glavnog izbornog štaba PDP-a Igor Crnadak rekao je da su smanjili broj predizbornih aktivnosti zbog rasta broja zaraženih virusom korona i da se ponašaju u skladu da preporukama nadležnih institucija.\n“Mi jesmo zabrinuti zbog katastrofalnog skoka broja zaraženih i u skladu sa tim se i ponašamo”, rekao je Crnadak.\nOn je dodao da je PDP spreman na svako rješenje, te da su se pripremili za ovakvu vrstu kampanje, saopšteno je iz PDP-a.\n“Ograničili smo i kretanje, a sastanke i dogovore u nadležnosti Glavnog izbornog štaba obavljamo putem interneta ili telefonski”, naveo je Crnadak.\nOn je naveo da je “navodno obustavljanje kampanje od strane SNSD-a ništa drugo nego lažna predstava za javnost i glumljenje zabrinutosti za zdravlje građana”.\nSDS Semberija najavila je da će obustaviti sve predizborne aktivnosti u zatvorenom prostoru zbog porasta broja zaraženih virusom korona.\n“Pozivam sve kandidate da svoje predizborne aktivnosti nastave na internetu, na otvorenom ili na druge načine prikladne trenutnoj situaciji”, poručio je predsjednik SDS Semberija Mićo Mićić.\nOn je pozvao i sve druge učesnike na izborima da tokom svojih aktivnosti u Bijeljini budu odgovorni, poštuju mjere i vode računa o zdravlju ljudi, ističući da je zdravlje iznad svakog političkog interesa.\nU saopštenju stranke se navodi da je broj zaraženih virusom korona u Bijeljini naglo porastao, te se pozivaju građani da se pridržavaju mjera koje je propisao Krizni štab.\n“Pred nama su važni dani tokom kojih bi trebalo da disciplinovanim ponašanjem suzbijemo širenje virusa”, ocjenjuju u SDS Semberija.\n“Ubijeđen sam da ćemo nakon lokalnih izbora biti dio skupštinske većine u Kotor Varošu. Ovdje imamo odličnu listu, sa nosiocem koji je odgovoran direktor jednog javnog preduzeća u Republici Srpskoj, a mladi, jaki, energični i obrazovani ljudi koje on predvodi su sigurno odlično rješenje za napredak Kotor Varoša”, naglasio je Stevandić.\n“U saradnji sa Župljaninom radićemo na razvoju ove opštine i povećanju broja zaposlenih, a poznato je da ono što planiramo to i ostvarimo”, naveo je Stevandić.\nКandidat DEMOS-a za odbornika u Skupštini grada Banjaluka Milenko Jaćimović pozvao je Ministarstvo unutrašnjih poslova Republike Srpske da se prije puštanja u rad novih radara izmjene osnovne boje stuba.\nJaćimović podsjeća da istraživanja govore da su objekti na putu i vozila koja učestvuju u saobraćaju neuočljivi ili se teško opažaju, dodajući da vozila crne i sive boje najviše učestvuju u saobraćajnim nezgodama.\n„Svrha postavljanja radara nije represija i kažnjavanje, već prvenstveno preventivno djelovanje. Novi crni stubovi sa vidljivim kamerama na vrhu koji su proteklih dana postavljeni na više mjesta na ulicama Banjaluke, zaintrigrirali su sve građane, a posebno vozače“, upozorio je Jaćimović, navodeći da je nabavljeno 100 stacioniranih radara za mjerenje brzine od 20 do 270 kilometara na sat.\nPrivredni razvoj nije stao, podrška domaćim privrednicima\nNosilac odborničke liste Socijalističke partije /SP/ za Skupštinu grada Banjaluka Velibor Stanić rekao je da privredni razvoj Republike Srpske nije stao već je uspored usljed pandemije virusa korona, te da će nastojati dati podršku domaćim privrednicima.\n“Isto tako ćemo nastojati privlačiti i strane investicije. Zalažemo se za nastavak kapitalnih projekata u infrastrukturi, a sve naše zacrtane politike nastojaćemo da provedemo u Gradskoj skupštini”, rekao je Stanić novinarima u Banjaluci.\nOn je istakao da je u središtu programa ove partije ravnomjeran razvoj Srpske, kao i da se socijalisti zalažu za Banjaluku kao evropski i siguran grad, grad aleja i zelenila u kojem mladi ostaju i zasnivaju svoje porodice i gdje će da rade.\nOdbornički kandidat SP za Skupštinu grada Zdenka Gojković napomenula je da je ova partija dala svoj manifest, odnosno proglas sa 15 tačaka među kojima su očuvanje zdravlja stanovništva i podizanje zdravstvene zaštite na veći nivo, pogotovo u vrijeme pandemije virusa korone.\nOna je dodala da je navedena i borba za zdraviju životnu sredinu, za podizanje zdravijih navika življenja, a veoma važna odrednica manifesta je podizanje vrijednosti porodice, koja nam je na prvom mjestu.\nAktivisti SP danas su na Trgu Krajine nosili “roza mašnicu” u znak podrške ženama oboljelim od karcinoma dojke povodom 24. oktobra – Međunarodnog dana borbe protiv karcinoma dojke\nGrbić: Gradnja izgubila smisao\nNosilac liste odborničkih kandidata Srpske demokratske stranke /SDS/ za Skupštinu grada Banjaluka Slavko Grbić smatra da je gradnja u Banjaluci promijenjena i da je izgubila smisao.\nGrbić je naveo da se gradnja promijenila i da se sada gradi objekat na objektu, ali da će se, ako uđu u Skupštinu grada, kako kaže, “uhvatiti sa tim u koštac”.\nKandidat SDS-a za odbornika u Skupštini grada Sandra Toljević smatra da se naselja moraju početi praviti po mjeri čovjeka.\nOdbornički kandidat SDS-a za Skupštinu grada Banjaluka Jelena Grulović mišljenja je da se Banjaluka godinama bori sa nesređenim imovinsko-pravnim odnosima, ali da će se, ukoliko uđu u gradski parlament i administraciju, “u praksi implementirati Ustavom i Evropskom konvencijom zagarantovano pravo na imovinu”.


Podrška Evropske unije reformi obrazovanja | EVROPA NA DLANU - Magazin za đake i studente\nPodrška Evropske unije reformi obrazovanja\nMinistar prosvete, nauke i tehnološkog razvoja Mladen Šarčević razgovarao je danas sa ambasadorom Majklom Davenportom, šefom Delegacije Evropske unije u Republici Srbiji o dosadašnjoj saradnji i budućim aktivnostima . Ministar Šarčević je upoznao ambasadora Davenporta o predstojećim prioritetima i planovima u vezi sa reformom obrazovanja u Republici Srbiji, kao i o aktivnostima na polju naučnih istraživanja. On je ukazao na važnost zajedničkih projekata u prosveti i nauci koje finansira Evropska unija. „ Vrlo brzo imaćemo novi Akcioni plan za sprovođenje Strategije razvoja obrazovanja, što znači da ćemo samo ubrzati reforme“, naveo je Šarčević Ambasador Davenport je pozdravio nameru ministra da se uradi novi Akcioni plan i istakao da će EU nastaviti da podržava reforme u obrazovanju na svim nivoima. On je najavio i da će po prvi put EU dodeliti sektorsku budžetsku podršku za reforme u obrazovanju u skladu sa strateškim opredeljenjima Ministarstva. „To je novi stepen u našoj saradnji“ , rekao je Davenport, dodajući da je zadovoljan dosadašnjom saradnjom u oblasti obrazovanja i nauke. Na sastanku je predloženo da se oformi odbor zainteresovanih strana koji bi koordinirao aktivnostima koje će se finansirati iz sektorske budžetske podrške.\nMinistar prosvete, nauke i tehnološkog razvoja Mladen Šarčević razgovarao je danas sa ambasadorom Majklom Davenportom, šefom Delegacije Evropske unije u Republici Srbiji o dosadašnjoj saradnji i budućim aktivnostima .\nMinistar Šarčević je upoznao ambasadora Davenporta o predstojećim prioritetima i planovima u vezi sa reformom obrazovanja u Republici Srbiji, kao i o aktivnostima na polju naučnih istraživanja. On je ukazao na važnost zajedničkih projekata u prosveti i nauci koje finansira Evropska unija.\n„ Vrlo brzo imaćemo novi Akcioni plan za sprovođenje Strategije razvoja obrazovanja, što znači da ćemo samo ubrzati reforme“, naveo je Šarčević\nAmbasador Davenport je pozdravio nameru ministra da se uradi novi Akcioni plan i istakao da će EU nastaviti da podržava reforme u obrazovanju na svim nivoima.\nOn je najavio i da će po prvi put EU dodeliti sektorsku budžetsku podršku za reforme u obrazovanju u skladu sa strateškim opredeljenjima Ministarstva.\n„To je novi stepen u našoj saradnji“ , rekao je Davenport, dodajući da je zadovoljan dosadašnjom saradnjom u oblasti obrazovanja i nauke.\nNa sastanku je predloženo da se oformi odbor zainteresovanih strana koji bi koordinirao aktivnostima koje će se finansirati iz sektorske budžetske podrške.


Dedeić: Radovi na obilaznici od marta, u pripremi i nova deonica – Radio Televizija Novi Pazar\nDedeić: Radovi na obilaznici od marta, u pripremi i nova deonica\nJanuary 8, 2018 January 8, 2018 Selma Ljajic 340 Views\nSavetnik generalnog direktora Koridora Srbije Edib Dedejić za emisiju Odgovor govorio je o konkretnim planovima u oblasti putne infrastrukture. Osim nastavka izgradnje obilaznice, za šta je JP putevi Srbije obezbedilo 80 miliona dinara, Dedejić je rekao da je raspisan tender za projektno saobraćajno rešenje u centru grada; da se početkom građevinske sezone očekuje i restauracija puta Raška – Banjska petlja, najavljujući i druge važne projekte, koji bi uskoro trebalo da se realizuju u Novom Pazaru i sandžačkim opštinama.\nDedeić očekuje da će radovi na obilaznici početi već u martu i najavio da se pripremaju uslovi i za dodatnih kilometar i po. On očekuje da će 1.maja biti gotov projekat tranzita saobraćaja kroz Novi Pazar.\n”Gledano od zgrade PU, ispred Vrbaka će doći jedan most i prebacićemo saobraćaj na desnu stranu. Od hotela će doći jedna tranzitna ulica, i na postojećem mostu ispod Bedema će se praviti jedan veliki kružni tok, koji će kasnije odvući saobraćaj pored pijace”, reako je Dedeić. On je istakao da je ključno rešenje za regulisanje saobraćaja, veliki most u centru grada.\nGovoreći o autoputu kroz Sandžak Dedeić je rekao da je u pripremi i plansko rešenje za izmeštanje dela saobraćajnice ”pod strmac”.\n← Na Barskoj pruzi sinoć ponovo uspostavljen saobraćaj\nDinar ojačao, kurs 118,7957 →